ClockSound | Wooden Shjips w/ Holy Monitor - Live @ Gagarin 205, Athens\nΈνα από τα live που περιμέναμε με χαρά και προσμονή, από την ημέρα που ανακοινώθηκε ήταν αυτό των Wooden Shjips, του νεοψυχεδελικού ροκ κουαρτέτου από το San Fransisco. Πέραν των εξαιρετικών άλμπουμ που έχουν κυκλοφορήσει, με πιο πρόσφατο το "V." (2018), αυτό που συνέβαλε σε μεγάλο βαθμό στο να ακούγεται όλο και περισσότερο η μπάντα, ήταν η εμφάνισή της στο Plisskën του 2014 και το word of mouth που ακολούθησε αυτής στη χώρα μας.\nΗ διοργάνωση από την ομάδα του Plisskën για ακόμα μία φορά άρτια, κάτι μάλλον εύκολο πια μετά τα απαιτητικά χρονοδιαγράμματα των φεστιβάλ που διοργανώνουν. Μοναδικό μελανό σημείο που κυρίως έχει να κάνει με την ύπαρξη του εξώστη, ήταν η εντονότατη διαφορά στην ποιότητα του ήχου μπροστά και στο πίσω μέρος του Gagarin. Ενώ μπροστά ήταν άρτιος και όλα ακούγονταν όπως έπρεπε, πίσω και κάτω από τον εξώστη ήταν πιο μπουκωμένος και έχανε αισθητά. Ίσως μια μελέτη από το Gagarin 205 με την προσθήκη επιπλέον ηχείων κάποια στιγμή να βοηθούσε αποτελεσματικά.\nΣτις 9μμ βγήκε στη σκηνή μία από τις σημαντικότερες εγχώριες psych rock μπάντες, οι Holy Monitor. Ξεκινώντας δυναμικά με fuzzy κιθάρες, επαναλαμβανόμενα psych riffs και αυτοπεποίθηση στη σκηνή, μας κέρδισαν από το πρώτο δευτερόλεπτο, ανεβάζοντας τη διάθεσή μας και θέτοντας υποψηφιότητα για ένα από τα καλύτερα opening acts που είδαμε φέτος.\nΣίγουρα πρόκειται για ένα συγκρότημα που μετουσιώνει γόνιμα τις μουσικές επιρροές του (Black Lips, The Brian Jonestown Massacre, Wooden Shjips), δημιουργώντας κάτι φρέσκο και ελπιδοφόρο για την ελληνική σκηνή. Θεωρώ ότι θα είναι από τις μπάντες που θα ακουστούν ακόμα περισσότερο στο προσεχές μέλλον.\nΌπως είχε προγραμματιστεί, στις 10μμ ανέβηκαν στη σκηνή οι Wooden Shjips, επιστρέφοντας στην Αθήνα πέντε χρόνια μετά την κορυφαία εμφάνισή τους στο Plisskën Festival του 2014.\nΜπροστά από τα εξαιρετικής έμπνευσης visuals, το συγκρότημα έπαιζε ασταμάτητα, χωρίς να απευθυνθεί στο κοινό, από το οποίο έμοιαζε αποκομμένο. Ως θεατής δεν καταλάβαινες για το πότε βρισκόσουν μέσα στον μουσικό κόσμο της μπάντας, χορεύοντας ασταμάτητα στους ρυθμούς τους και ταξιδεύοντας νοερά... στην Καλιφόρνια.\nΜεταξύ άλλων, ακούσαμε τα Black Smoke Rise, Ride On και Flight, όλα παρουσιασμένα με έναν πιο ονειρικό και μεστό τρόπο, σε εκτελέσεις καλύτερες από τις αντίστοιχες των άλμπουμ στα οποία βρίσκονται. Αναμενόμενα κορυφαία στιγμή το Staring At The Sun, με τις επαναλαμβανόμενες αέρινες μελωδίες και την αέρινη φωνή του Ripley Johnson να αναδεικνύουν την καλλιτεχνική του αξία, αλλά και η πολύ δυνατή διασκευή του Buddy των Snapper, στο εντυπωσιακό κλείσιμο της βραδιάς.\nΗ μουσική τους ήταν κατά διαστήματα πολύ δυνατή και χαοτική (με την καλή έννοια του όρου). Νότες και μουσικά μοτίβα αναμειγνύονται, επαναλαμβάνονται σε θορυβώδεις μουσικές λούπες, έχοντας ως κύριο μέσο τις δυνατές fuzzy κιθάρες.\nΤα visuals, στα οποία αναφέρθηκα παραπάνω, προσέδωσαν μία εκπληκτική διάσταση στην όλη εμπειρία, "ζωγραφίζοντας" στην ουσία τη μουσική μπροστά μας, αποτυπώνοντας τα τραγούδια σε θολές στρώσεις χρώματος. Αυτή η θολή οπτικοακουστική ψυχεδέλεια κατέκλυσε το Gagarin και κυρίευσε τις αισθήσεις μας.\nΟι μεγάλες μουσικές παρενθέσεις μουσικού χάους, άλλοτε συμπλήρωναν άρτια τα πιο μελωδικά κομμάτια και άλλοτε έρχονταν ηθελημένα σε αντίθεση με αυτά, εγκλωβίζοντας το κοινό σε μία ονειρική ατμόσφαιρα, σε ένα εξαιρετικό live, αντάξιο των προσδοκιών μας.\nHosted by Plisskën Festival\n21/03/2019 | Author: Alexis Karahalios


Η Γιουνάιτεντ συνεχίζει να είναι η ... come-back queen! : england365.gr\nENGLAND365 05.04.2021 | 10.44\nΟι «γλάροι» με τον Ντάνι Γουέλμπεκ είχαν προηγηθεί από το πρώτο μέρος και είχαν και δοκάρι σε μια μεγάλη ευκαιρία να διπλασιάσουν τα τέρματά τους απέναντι στη Γιουνάιτεντ ώστε εκείνη να έχει ν' ανέβει ένα τεράστιο βουνό στο δεύτερο 45λεπτο.\nΠαρ' όλα αυτά η Γιουνάιτεντ μέχρι το φινάλε πιέζοντας και φυσικά έχοντας την ευτυχία να έχει τον Μπρούνο Φερνάντες στο γήπεδο, έφτασε στο 2-1 για να συνεχίσει σε τροχιά Τσάμπιονς Λιγκ.\nΑυτή ήταν η 95η ανατροπή του συλλόγου του Μάντσεστερ από καταβολής Πρέμιερ Λιγκ, με την ομάδα να μετράει πλέον 7 come-backs περισσότερα από κάθε άλλη ομάδα του κορυφαίου πρωταθλήματος!\nΓια φέτος, τουλάχιστον, η Γιουνάιτεντ έχει καταφέρει να πάρει 25 βαθμούς έχοντας βρεθεί με την πλάτη στον τοίχο σε αναμετρήσεις όπου ο αντίπαλος έχει προηγηθεί στο σκορ!


Τραμπ: «Σκοτώσαμε τον Σουλεϊμανί για να σταματήσουμε τον πόλεμο» | Euronews\nΤραμπ: «Σκοτώσαμε τον Σουλεϊμανί για να σταματήσουμε τον πόλεμο»\nΑπό euronews with AFP & AP • ανανεώθηκε πριν: 04/01/2020\nEvan Vucci - Πνευματικά Δικαιώματα AP\nΟ Άμερικανος πρόεδρος υποστήριξε πως ενέκρινε την επιχείρηση κατά του Ιρανού υποστράτηγου Κασέμ Σουλεϊμανί επειδή σχεδίαζε «απειλητικές επιθέσεις» κατά Αμερικανών. «Τον πιάσαμε επί τω έργω και τον εξοντώσαμε» ανέφερε ο Ντόναλντ Τραμπ, κατά τη διάρκεια έκτακτης σύνεντευξης τύπου, προσθέτοντας πως οι προκάτοχοι του θα έπρεπε να είχαν κάνει το ίδιο κατά το παρελθόν.\n«Ο Σουλεϊμανί είχε πάθος με το θάνατο αθώων ανθρώπων. Οι επιθέσεις του επηρεάσαν κόσμο μέχρι το Νέο Δελχί και το Λονδίνο. Επωφελούμαστε τώρα που γνωρίζουμε ότι η τρομοκρατική δράση του έλαβε τέλος», πρόσθεσε, επισημαίνοντας ωστόσο ότι είναι ανοιχτός να προβεί σε οποιαδήποτε ενέργεια χρειαστεί αναφορικά με το Ιράν_. «Θα βρούμε τους εχθρούς της Αμερικής και θα τους εξοντώσουμε_» ανέφερε χαρακτηριστικά.\nΠαράλληλα, ο Ρεπουμπλικάνος πρόεδρος, απαντώντας στις επικρίσεις που δέχεται πως ποντάρει πολιτικά σε μια ενδεχόμενη πολεμική σύρραξη με το Ιράν, δήλωσε πως «σκότωσα τον Κασέμ Σουλεϊμανί για να σταματήσω έναν πόλεμο και όχι να τον ξεκινήσω». Τέλος, ο Τραμπ υποστήριξε πως δεν επιθυμεί την αλλαγή καθεστώτος στο Ιραν, επισημαίνοντας πως «η επιθετικότητα του Ιραν στην περιοχή - συμπεριλαμβανομένης της χρήσης μαχητών για την αποσταθεροποίηση των γειτόνων του - πρέπει να τελειώσει και θα τελειώσει τώρα».\nΠιθανές οι επιθέσεις από το Ιράν σύμφωνα με το Πεντάγωνο\nΤην πιθανότητα ιρανικής επίθεσης σε βάρος των ΗΠΑ επιβεβαίωσε ο αρχηγός του γενικού επιτελείου ενόπλων δυνάμεων, Μαρκ Μίλεϊ. Σύμφωνα με τον επικεφαλής του Πενταγώνου, οι ΗΠΑ είχαν σαφείς πληροφορίες ότι το Ιράν σχεδίαζε εκστρατεία βίας σε βάρος των Αμερικανών.\nΌπως επισημαίνεται στην αμερικανική εφημερίδα Washington Post, ο Μίλεϊ τόνισε ότι οι πιθανό να σημειωθούν επιθέσεις ως αντίποινα για τη δολοφονία του Ιρανού υποστράτηγου, Κασέμ Σουλεϊμανί. «Υπάρχει κίνδυνος; Δυστυχώς υπάρχει», πρόσθεσε ο επικεφαλής των ενόπλων δυνάμεων των ΗΠΑ.\nΕπιπλέον 3.500 στρατιώτες στη Μέση Ανατολή\nΗ Ουάσινγκτον αποφάσισε να στείλει 3.000 με 3.500 επιπλέον στρατιώτες στην Μέση Ανατολή, για την ενίσχυση της ασφάλειας των αμερικανικών θέσεων στην περιοχή μετά τον φόνο του Ιρανού στρατηγού Κασέμ Σουλεϊμάνι, δήλωσαν σήμερα Αμερικανοί αξιωματούχοι. Σύμφωνα με πληροφορίες, οι στρατιώτες θα ενωθούν με τους περίπου 750 στρατιώτες που εστάλησαν στο Κουβέιτ νωρίτερα αυτή την εβδομάδα.\nΠαράλληλα, ο Αμερικανός υπουργός Μαρκ Έσπερ εν μέσω της κλιμάκωσης με το Ιράν, ακύρωσε την άδειά του που ήταν προγραμματισμένη αργότερα τον Ιανουάριο. Υπενθυμίζεται πως από τον Μάιο, οι ΗΠΑ έχουν ήδη αναπτύξει περίπου 14.000 επιπλέον στρατιώτες στην Μέση Ανατολή.


Kifisia Press: Μπορεί να διασωθεί η Τράπεζα Κύπρου από τα λάθη του Διοικητή;;.... του Σταύρου Α. Ζένιου.\nΜπορεί να διασωθεί η Τράπεζα Κύπρου από τα λάθη του Διοικητή;;.... του Σταύρου Α. Ζένιου.\nΤο ενδιαφέρον μας δεν είναι για την Τράπεζα Κύπρου. Έκαναν λάθη και ας τα πληρώσουν. Όσο για τα λάθη του κ. Δημητριάδη και την προσπάθεια συγκάλυψης μόνο λύπη μας προκάλεσαν όταν τα αντιληφθήκαμε Το ενδιαφέρον μας είναι για την Κυπριακή οικονομία.\nΑν δεν απαλλαγεί η Τράπεζα Κύπρου από το ELA που της έχει φορτώσει η Κεντρική Τράπεζα (ΚΤΚ) θα οδηγηθούμε σε πλήρη κατάρρευση του τραπεζικού μας συστήματος. Θα αρχίσει έτσι η Μεγάλη Κατάθλιψη της Κυπριακής οικονομίας, η οποία δεν θα τελειώσει πριν περάσει δεκαετία και χάσουμε μια γενιά στην ανεργία. Η ΚΤΚ έχει ευθύνη για παραβίαση των κανονισμών της και (μάλλον) της Συνθήκης Λειτουργίας της ΕΕ με τρόπο που θέτει σε κίνδυνο την Τράπεζα Κύπρου. Οι επικίνδυνες αποφάσεις επιβάλλεται να ανατραπούν μέσω της νομικής οδού.\nΗ εμπειρία δείχνει ότι κρίσεις χρέους που συνοδεύονται από τραπεζικές κρίσεις διαρκούν κατά μέσο όρο 6 χρόνια, τρία χρόνια περισσότερα από μη τραπεζικές κρίσεις. Ένας από τους κύριους λόγους που η Μεγάλη Κατάθλιψη του 1929 στις ΗΠΑ διάρκεσε όσο καμία άλλη κρίση στην ιστορία είναι ότι παρέσυρε μαζί της το τραπεζικό σύστημα.\nΣτην Κύπρο αντιμετωπίζουμε την «τέλεια κρίση» και οι χειρισμοί του eurogroup δυσκολεύουν τα πράγματα αφού η μία μεγάλη συστημική τράπεζα βρίσκεται υπό εκκαθάριση και η άλλη υπό ειδικό καθεστώς.\nΚαι αν η Λαϊκή πληρούσε δύο από τα κριτήρια συστημικής τράπεζας, δηλαδή μεγάλο μέγεθος και ευρείες διασυνδέσεις με την αγορά, η Τράπεζα Κύπρου πληρεί και το τρίτο: είναι πλέον χωρίς αντικαταστάτη. Με την κατάρρευση της Λαϊκής οι προβλέψεις για συρρίκνωση του ΑΕΠ αυξήθηκαν από 3.5% στο 9% και ο Χριστόφορος Πισσαρίδης προβλέπει ανεργία μέχρι 20%. Τις συνέπειες από κατάρρευση της Τράπεζα Κύπρου ούτε να φανταστούμε μπορούμε.\nΜαζί με τις υποχρεώσεις και τα «καλά» δάνεια της Λαϊκής η Τράπεζα Κύπρου κληρονόμησε 9.2δις ευρώ ELA. Ταυτόχρονα ο Διοικητής θέλει την Τράπεζα Κύπρου να καταστεί μια από τις «καλύτερα κεφαλαιοποιημένες τράπεζες στον κόσμο» με 18% κεφάλαιο TIER I αντί 9% που προβλέπει η Βασιλεία. Ακολουθώντας προ-κυκλική πολιτική, αφαιρεί ρευστότητα από την οικονομία και καθιστά επίφοβη την μεγαλύτερη τράπεζα της χώρας.\nΗ πολιτική του Διοικητή στηρίζεται στο (ληστρικό) δικαίωμα της Κεντρικής Τράπεζας να κουρεύει τις μη εγγυημένες καταθέσεις. Με 11,9 δις μη-εγγυημένες καταθέσεις ομήρους των περιοριστικών μέτρων και δυνατότητα για απεριόριστο κούρεμα βεβαίως η Τράπεζα Κύπρου ανακεφαλαιοποιείται.\nΩστόσο, δεν μπορεί πλέον να διοχετεύσει ρευστότητα στην οικονομία ούτε διατηρεί ίχνος αξιοπιστίας ως χρηματοπιστωτικός οργανισμός. Μετά την ανάληψη του ELA της Λαϊκής απομένει στην Τράπεζα Κύπρου όριο περίπου 1,5 δις και κινδυνεύει να μείνει στην ιστορία ως η «καλύτερα κεφαλαιοποιημένη τράπεζα στον κόσμο» που κατέρρευσε από έλλειψη ρευστότητας.\nΗ ανάλυση που ακολουθεί είναι κάπως λεπτομερής, αλλά δείξτε υπομονή. Το πρόβλημα είναι τεράστιο. Η μεταφορά ELA στην Τράπεζα Κύπρου είναι πράξη οικονομικού εγκλήματος που μεταφέρει τις υποχρεώσεις της ΚΤΚ στην Τράπεζα Κύπρου. Έγινε κατά παράβαση κανόνων της ΚΤΚ για την διαχείριση του ELA και από τα στοιχεία που έχουμε φαίνεται να παραβιάζει το Άρθρο 123 της Συνθήκης Λειτουργίας της ΕΕ που απαγορεύει την νομισματική χρηματοδότηση. Πιθανότατα να παραβιάζει και το Σύνταγμα της χώρας - αλλά αφήνουμε τα νομικά θέματα σε άλλους καταλληλότερους από εμάς.\nΑς δούμε πρώτα πως δημιουργήθηκε αυτή η υποχρέωση της Λαϊκής. Μέχρι τον Φεβρουάριο 2012 ρευστότητα ύψους 5 δις. ερχόταν κυρίως από τις συνήθεις διαδικασίες της ΕΚΤ - με επιτόκιο 1% - κυρίως για τις εν Ελλάδι δραστηριότητες. Από το τέλος Φεβρουαρίου (βλέπε εδώ) η ΕΚΤ τερματίζει την συνήθη χρηματοδότηση και την αναθέτει στην ΚΤΚ μέσω ELA. Η ευθύνη πλέον βαραίνει την τοπική Κεντρική Τράπεζα, το επιτόκιο ανεβαίνει στο 2,5% και το ELA αγγίζει μέχρι τον Νοέμβριο τα 10 δις.\nΤο ELA παραχωρείται έναντι συγκεκριμένων εγγυήσεων και εφόσον η τοπική Κεντρική Τράπεζα βεβαιώνει ότι ο παραλήπτης είναι φερέγγυος. Σημειώνουμε την σημασία της λέξης φερέγγυος, διότι θα επανέλθουμε. Επίσης σημειώνουμε ότι το ELA παραχωρείται από την τοπική Κεντρική Τράπεζα και όχι την ΕΚΤ. Τα ακριβή στοιχεία εγγυήσεων δεν δημοσιοποιούνται και χρησιμοποιούμε τις ευνοϊκότερες υποθέσεις για να δείξουμε ότι το ELA που πέρασε στην Τράπεζα Κύπρου, σε συνδυασμό με τις αποφάσεις για αποξένωση των δραστηριοτήτων στην Ελλάδα, εμπεριέχει ζημιά 3-4δις. Επίσης φαίνεται ότι η ΚΤΚ γνώριζε ότι η Λαϊκή δεν ήταν φερέγγυα και φέρει ευθύνη διότι δεν τερμάτισε το ELA.\nΥπάρχουν επαρκείς εγγυήσεις για το ELA που αναλαμβάνει η Τράπεζας Κύπρου;\nΤο ELA χορηγήθηκε στην Λαϊκή με μέγιστη δυνατή εγγύηση το σύνολο του ενεργητικού της τράπεζας ύψους 18 δις. Αυτό φαίνεται εκ πρώτης όψεως να υπεραρκετό για αποπληρωμή του ELA. Αν αφαιρέσουμε ωστόσο τις δραστηριότητες σε Ελλάδα και Αγγλία που αποξενώνονται, το αποθεματικό στην Κεντρική Τράπεζα και τα κυβερνητικά ομόλογα κατηγορίας «σκουπίδια’ παραμένουν 11,6 δις. Με βάση τώρα τις επισφάλειες 26% που προβλέπει η PIMCO η αξία τω εγγυήσεων είναι 9,2 δις. Μόλις και επαρκούν.\nΑς δούμε τώρα τι πήρε η Τράπεζα Κύπρου έναντι της συνολικής υποχρέωσης 13,1 δις, δηλαδή 9,2 δις ELA, 3,5 δις ασφαλισμένων καταθέσεων της Λαϊκής και 0,4 δις καταθέσεις άλλων τραπεζών; Έλαβε ενεργητικό συνολικού ύψους 14,8 δις ως εξής: 7,1 δις «καλά» δάνεια, 1,2 δις ρευστό, 2,9 δις επενδύσεις, 2,2 δις μετοχικό κεφάλαιο σε δραστηριότητες στο εξωτερικό και 1,4 δις άλλα περιουσιακά στοιχεία.. Δηλαδή η Τράπεζα Κύπρου έλαβε ενεργητικό 14,8 δις έναντι υποχρεώσεων 13,1 δις.\nΔεν τελειώσαμε όμως. Τα «καλά» δάνεια που πέρασαν στην Κύπρου είναι αυτά που ακόμη πληρώνουν. Δεν υπάρχει λόγος να υποθέσουμε ότι δεν θα υπάρξουν και εδώ επισφάλειες. Υπολογίζοντας τις επισφάλειες σε 26% σύμφωνα με την PIMCO υπολογίζουμε ζημιά 150εκ. ευρώ. Προσέξτε ότι το ακραίο σενάριο είναι αισιόδοξο υπό τις σημερινές συνθήκες.\nΔηλαδή η KTK μετέφερε στη Τράπεζα Κύπρου ζημιές 150εκ. το οποίο προστίθεται στην ζημιά από την πώληση δραστηριοτήτων στην Ελλάδα. Διεθνείς αναλυτές εκτιμούν συνολικές ζημιές 3 δις από την αποξένωση των δραστηριοτήτων στην Ελλάδα και δικές της εκτιμήσεις βάζουν την ζημιά της Τράπεζα Κύπρου στο 1,6 δις.\nΣυνολικά, οι μέχρι στιγμής οι ενέργειες της Κεντρικής προκάλεσαν ζημιά στην Τράπεζα Κύπρου 1,75 δις. Προστιθέμενες στις επισφάλειες των χαρτοφυλακίων της λόγω της οικονομικής κρίσης η Τράπεζα εμφανίζεται με αρνητικά ίδια κεφάλαια. Από εδώ προκύπτει η ανάγκη για κούρεμα 60% των ανασφάλιστων καταθέσεων της Τράπεζας Κύπρου για να φτάσουμε σε κεφαλαιακή επάρκεια 18%.\nΚαι ούτε τώρα τελειώσαμε. Η μέχρι στιγμής η εικόνα κρύβει το πρόβλημα που κληρονόμησε η Τράπεζα Κύπρου μέσω ELA πίσω από την γενικότερη εικόνα της Τράπεζας. Το κενό μεταξύ των 9,2 δις ELA και των εξασφαλίσεων που έρχονται με την καλή Λαϊκή, δηλαδή 7,1 δις δάνεια με 26% επισφάλειες και τυχόν άλλα περιουσιακά στοιχεία, είναι 3,5 δις. Αυτό αφήνει την Τράπεζα Κύπρου με περιθώριο άντλησης ρευστότητας μέχρι 1.5δις που αντιστοιχεί σε μόλις 6% των συνολικών καταθέσεων. Μόνο με βαθύ κούρεμα και αυστηρούς περιορισμούς διακίνησης κεφαλαίων μπορεί να αποφευχθεί η κατάρρευση και να καλυφθούν τα λάθη της ΚΤΚ.\nΚαι ακόμη κάτι πριν τελειώσουμε με την διαχείριση του ELA από την Κεντρική. Ζημιές επωμίστηκαν και οι μη εγγυημένοι καταθέτες της Λαϊκής. Η μεταφορά όλου του ELA στην Τράπεζα Κύπρου μαζί με τα καλά δάνεια αποτελεί προνομιακή μεταχείριση του ELA. Ως αποτέλεσμα της προνομιακής μεταχείρισης απαιτείται πολύ βαθύτερο κούρεμα των μη εγγυημένων καταθέσεων της Λαϊκής από ότι θα γινόταν με κανονική διαχείριση.\nΑς προσεγγίσουμε τώρα το πρόβλημα χωρίς αποπληρωμή του ELA με πωλήσεις ενεργητικού αλλά ως δάνειο που η Τράπεζα Κύπρου θα αποπληρώνει. Τα περιουσιακά στοιχεία της καλής Λαϊκής δεν επαρκούν για να καλύψουν τους τόκους που ανέρχονται στα περίπου 250εκ. ευρώ ετησίως για το ELA συν 150εκ. περίπου τόκους των ασφαλισμένων καταθέσεων της Λαϊκής. Τα δάνεια ύψους 7 δις. δίνουν έσοδα 260 - 305εκ. ανάλογα με τις επισφάλειες. Επομένως η Τράπεζα Κύπρου επιφορτίζεται με ετήσια ζημιά 95 - 140εκ. και αυτό πριν το μισθολόγιο της Λαϊκής που επίσης έχει επωμιστεί.\nΠίσω από την λογιστική ανάλυση κρύβεται μια σημαντική παραβίαση των κανόνων του ELA: «σε περίπτωση εκκαθάρισης μιας τράπεζας το ELA έχει δικαιώματα μόνο στις εγγυήσεις και όχι στο σύνολο του ενεργητικού». Στην περίπτωση του ELA Λαϊκής μέρος των εγγυήσεων φαίνεται να μεταφέρθηκε ως ενεργητικό στην Τράπεζα Πειραιώς με πολύ ευνοϊκούς όρους ενώ η υποχρέωση μεταφέρθηκε όλη στην Τράπεζα Κύπρου καθιστώντας αβέβαιη την επιβίωση της.\nΟ νόμιμος χειρισμός του ELA......\nΤο ELA είναι περιουσιακό στοιχείο της ΚΤΚ και εξετάζουμε τώρα τον νόμιμο χειρισμό του μετά την κατάρρευση της Λαϊκής. Για να υπολογίσουμε τις ζημιές της ΚΤΚ πρέπει να ανατρέξουμε στις συμφωνίες παροχής του ELA και να ακολουθήσουμε την ενδεδειγμένη διαδικασία ως εξής:\n1. Ρευστοποίηση των εξασφαλίσεων μέχρι την ανάκτηση του απαιτούμενου ποσού 9,2 δις. το οποίο διαγράφει και τη συγκεκριμένη υποχρέωση στο Eurosystem και το περιουσιακό στοιχείο της ΚΤΚ και με αυτόν τον τρόπο αποσύρεται το νόμισμα που τέθηκε σε κυκλοφορία με το συγκεκριμένο ELA.\n2. Αν το απαιτούμενο ποσό δεν ανακτηθεί τότε τη ζημιά απορροφά η ΚΤΚ όπως και όλο το Eurosystem με τη διαγραφή του συγκεκριμένου περιουσιακού στοιχείου και της συνεπαγόμενης υποχρέωσης στο Eurosystem. Σε τέτοια περίπτωση ωστόσο δεν καταστρέφεται όλο το νομισματικό ποσό που δημιουργήθηκε και επομένως έχει επιτελεστεί νομισματική χρηματοδότηση ίση με το ποσό της ζημιάς. Δεν μπορούμε να έχουμε ακριβή εκτίμηση χωρίς να γνωρίζουμε τις συμφωνίες αλλά μια λογική υπόθεση με βάση τα περιουσιακά στοιχεία της Λαϊκής στην Κύπρο βάζει την ζημιά μεταξύ 0,5 και 3,5 δις,\nΟ διάβολος των υποσημειώσεων και οι ευθύνες του Διοικητή.......\nΗ κανονική διαχείριση του ELA θα αποκάλυπτε ότι γινόταν νομισματική χρηματοδότηση του χρέους κατά παράβαση του Άρθρου 123 της Συνθήκης της ΕΕ και της εκπεφρασμένης πολιτικής της ΕΚΤ.\nΗ πολιτική του κ. Δημητριάδη όπως «διατηρηθεί η Λαϊκή στην ζωή μέχρι να γίνουν εκλογές» γινόταν κατά παράβαση Ευρωπαϊκών συνθηκών. Φαίνεται επίσης ότι παραβίαζε και τους κανόνες της ΚΤΚ για παραχώρηση ELA σε φερέγγυες τράπεζες.\nΚάπου μεταξύ Μαΐου και Ιουνίου 2012 θα έπρεπε να είχε γίνει αντιληπτό ότι υπήρχε σημαντικό πρόβλημα. Η τράπεζα με συνολικές καταθέσεις 17,9 δις στηριζόταν σε 9,2 δις ELA. Επιπρόσθετα, με βάση στοιχεία που επιβεβαιώσαμε από τους ισολογισμούς της ΚΤΚ η παροχή ELA είχε αρχίσει πολύ πιο πριν.\nΤόσο η διάρκεια όσο και το μέγεθος του ELA ηχούσαν ένα σήμα κινδύνου και ήταν εγκληματική αμέλεια να το αγνοεί ο Διοικητής «μέχρι να γίνουν εκλογές». Το πρόβλημα μόνο στους ισολογισμούς της Τράπεζα Κύπρου μπορεί να κρυφτεί. Αν επιβιώσει, το ELA θα αποπληρωθεί. Αν η Τράπεζα Κύπρου καταρρεύσει τότε το πρόβλημα θα σκεπαστεί κάτω από τα ερείπια της εφόσον υπάρχουν πλέον επαρκείς εγγυήσεις για να καλυφθούν οι ανάγκες του ELA.\nΗ διάσωση της Τράπεζας Κύπρου περνά πλέον μέσω της νομικής οδού. Η μπάλα στους μετόχους για να διεκδικήσουμε ανατροπή αποφάσεων που είναι αντικανονικές και πιθανότατα αντισυνταγματικές θα προσφέρουν μια πολύτιμη υπηρεσία στην χώρα.\nΤις δε ευθύνες του Διοικητή θα είχαμε εντοπίσει έγκαιρα αν φτιάχναμε την Διερευνητική Επιτροπή όπως είχαμε εισηγηθεί πριν 11 μήνες.\nPosted by Δημήτριος Αγγελίδης at 5:24 μ.μ.\nLabels: Διοικητής της ΚΤΚ Δημητριάδης, Λαϊκή Τράπεζα, Τράπεζα Κύπρου, Χριστόφορος Πισσαρίδης, ELA, PIMCO


Μετρητά ή με δόσεις θέλει τα 23 δις η κυβέρνηση; - Sportdog.gr - Αθλητικά Νέα | Ειδήσεις | Sport\n15/04/11 - 15:31\nΜετρητά ή με δόσεις θέλει τα 23 δις η κυβέρνηση;\nΘέλει, λέει, η κυβέρνηση να συγκεντρώσει 23 ολόκληρα δις ευρώ μέχρι το 2015. Αυτό είναι το πρώτο θέμα συζήτησης από το πρωϊ. Kαι ο sportdog ρωτάει: Πώς τα θέλει, όμως; Ντούκου ή με δόσεις;\nΑς σοβαρευτούμε, ρε παιδιά. Εδώ δεν έχουμε κλείσει έναν χρόνο ακόμα στο ΔΝΤ και πάλι μείον είναι ο προϋπολογισμός. Για να μαζευτούν δυο, τρίς δις ευρώ γίνεται χαμός και πάλι δεν τα καταφέρνει η κυβέρνηση, όπως δεν θα τα κατάφερνε και καμία άλλη στην θέση της.\nΠαρά τα μέτρα, παρά τις αυξήσεις ΦΠΑ, παρά τις όποιες αιματηρές προσπάθειες, ο προϋπολογισμός είναι ανεφάρμοστος ως τώρα και τα δημόσια ταμεία δεν γεμίζουν με τίποτα. Και θα γίνει αυτό από το 2012 ως το 2015; Αφού τότε θα είναι πιο δύσκολα τα πράγματα.\nΜόνο αν αρχίσει να πουλάει δημόσια περιουσία η κυβέρνηση θα καταφέρει να μαζέψει τέτοια ιλιγγιώδη ποσά. Από τον κοσμάκη, αποκλείεται. Και η δημόσια περιουσία, όμως, δεν είναι εύκολο να βγει στο σφυρί, αφού θα υπάρξουν πολλές αντιδράσεις.\nΚαι γι’ αυτό όλοι ξέρουν ότι είναι σχεδόν αδύνατον να πάμε έτσι μέχρι το 2015. Αφήστε τι λένε ή τι θέλουν να γίνει. Σημασία έχει τι θα γίνει. Απαραίτητα, λοιπόν, θα γίνει κάτι ενδιάμεσα. Όπως π.χ. αναδιάρθρωση χρέους ή κάτι παρόμοιο. Μόνο έτσι θα ελαφρύνει το βάρος του δημόσιου χρέους για να μπορέσει να ορθοποδήσει σιγά – σιγά ξανά ο κόσμος και να κινηθεί εκ νέου η αγορά.\nΤώρα έτσι όπως είναι η κατάσταση κανείς δεν ξοδεύει. Κι όταν το χρήμα δεν κινείται, δεν μπορεί και το κράτος να εισπράξει. Αρα, από πού θα τα βρει τα 23 δις μέσα σε τέσσερα χρόνια; Είναι ποτέ δυνατόν; Λόγια του αέρα θα μείνουν ό,τι μέτρα κι αν πάρουν. Που ούτως ή άλλως ο κόσμος δεν αντέχει ούτε μέτρο παραπάνω.


10 Year Challenge: πόσο «αθώα» είναι η νέα μανία των social media; - Monopoli.gr\n10 Year Challenge: πόσο «αθώα» είναι η νέα μανία των social media;\nΕδώ και λίγες μέρες όλος ο πλανήτης ανεβάζει φωτογραφίες με το hashtag #10YearChallenge\nTο #10yearchallenge έχει κατακλύσει τα feed μας στα κοινωνικά δίκτυα, ιδιαίτερα στο Facebook και στο Instagram, με φωτογραφίες διάσημων ή φίλων και γνωστών, που δείχνουν πώς επέδρασε (ή και όχι) πάνω τους η δεκαετία 2009 – 2019. Επίσης λέγεται και #HowHardDidAgingHitYou, αλλά αυτό πονάει λίγο περισσότερο. Συχνά προκύπτουν διάφορα τέτοια «παιχνίδια» μεταξύ των χρηστών των κοινωνικών δικτύων (θυμίζουμε προσφάτως το #kikichalenge), ωστόσο αυτό είναι το πρώτο του 2019 που μας έχει απασχολήσει τόσο. Γιατί όμως;\nΓιατί και αυτό το challenge υπακούει στον κανόνα που λέει ότι μέσω των social media τρέφουμε τον ναρκισσισμό μας. Κοινώς, τα κοινωνικά δίκτυα υπάρχουν για να ανεβάζουμε σέλφιζ και να κάνουμε ο ένας στον άλλο λάικ, διογκώνοντας το Εγώ μας. Υπερβολές; Δεν το λέμε εμείς. Υπάρχουν μελέτες, όπως αναφέρει και το psychology today σε σχετικό άρθρο του.\nΒέβαια οι διασημότητες δεν έχουν ανάγκη τα κοινωνικά δίκτυα για να τονωθεί ο τσιτωμένος από τα μπότοξ ναρκισσισμός τους. Το παίζουν όμως το παιχνίδι, γιατί βοηθάει στο αφήγημα του «μα πόσο ωραίος/α είμαι ακόμα τέλος πάντων», ειδικά όταν το κάνουν για μεγαλύτερα χρονικά διαστήματα (20ετία και πάνω), άσε που σήμερα αν δεν ποστάρεις, δεν υπάρχεις.\nΓιατί έχει πλάκα. Αν το αντιμετωπίσεις με χιούμορ και όχι με αίσθηση ναρκισσισμού – δείτε πόσο δεν με άγγιξαν τα 10 αυτά χρόνια – τα αποτελέσματα μπορούν να είναι απολαυστικά:\nΓιατί μπορούμε να κάνουμε ένα εύστοχο σχόλιο:\n#10YearChallenge Amazon deforestation\nΓιατί, για κάποιο λόγο, αγαπάμε τη νοσταλγία. Αυτό το, αχ πώς ήμουν τότε, με αυτό το μπλουζάκι που είχα αγοράσει σε εκείνο το ταξίδι μου στη Βαρκελώνη, τότε που είχα χάσει τη βαλίτσα μου αλλά είχα περάσει φανταστικά γιατί ήμουν 20 και όλα ήταν υπέροχα.\nΕίναι όμως τόσο απλά τα πράγματα; Η αρθρογράφος Kate O’ Neil, ειδική σε θέματα τεχνολογίας, ξεσήκωσε χιλιάδες σχόλια και κοινοποιήσεις με ένα τουίτ της πριν από λίγες μέρες, θέτοντας αυτό το ερώτημα, με χιουμοριστική διάθεση – όπως εξήγησε μετά.\nΣτη συνέχεια, αναπτύσσοντας τη σκέψη της σε άρθρο στο Wired, ανέφερε πως πιθανόν το ίδιο το Facebook να έδωσε την απαραίτητη ώθηση στην εξάπλωση αυτού του challenge, γιατί το να ανεβάζει ο χρήστης δυο φωτογραφίες του από δυο διαφορετικές χρονικές περιόδους μπορεί να χρησιμοποιηθεί για να εκπαιδεύσει τον αλγόριθμο αναγνώρισης προσώπων του Facebook, γνώση που με τη σειρά της μπορεί να χρησιμοποιηθεί για στοχευμένες διαφημιστικές καμπάνιες και στο πλέον δυστοπικό σενάριο, για να εντοπίζουν οι αστυνομικές αρχές πολίτες που θεωρούν υπόπτους, όπως για παράδειγμα διαδηλωτές.\nΒέβαια αυτό είναι κάτι που ήδη το καταφέρνουμε και μόνοι μας, χωρίς την τρέλα του συγκεκριμένου παιχνιδιού. Η υπερέκθεση των προσωπικών μας δεδομένων στα κοινωνικά δίκτυα, πρέπει να γίνεται με μέτρο ή έστω επίγνωση των όποιων κινδύνων.


Στο σφυρί βραχιόλι της Ωνάση!\nΤο χρυσό κόσμημα της κόρης του Αριστοτέλη, με υπογραφή Van Cleef & Arpels, θα δημοπρατηθεί με τιμή εκκίνησης τα 16.000 ευρώ\nΕνα χρυσό βραχιόλι-έργο τέχνης, με διαμάντια και μπριγιάν, από τη σπάνια συλλογή της Χριστίνας Ωνάση, βγαίνει σε δημοπρασία από τον γνωστό αντικέρ Διομήδη Διαλυνά. Το εξαιρετικής ομορφιάς χειροποίητο κόσμημα, που φέρει την υπογραφή του παγκοσμίως γνωστού οίκου κοσμημάτων Van Cleef & Arpels, με έδρα το Παρίσι, θα παρουσιαστεί το πρωινό της Κυριακής 18 Σεπτεμβρίου (9.30-14.00) στην εκπομπή που παρουσιάζει ο γνωστός γκαλερίστας στο Blue Sky.\nΟ Διομήδης Διαλυνάς, μιλώντας αποκλειστικά στην «Espresso», εξήγησε πώς βρέθηκε στα χέρια του το μοναδικό και ανεκτίμητης αξίας βραχιόλι που ανήκε στην αδικοχαμένη κόρη του Αριστοτέλη Ωνάση, αποκαλύπτοντας και την τιμή εκκίνησης.\n«Για πρώτη φορά στην Ελλάδα παρουσιάζεται κόσμημα που ανήκε στη θυγατέρα του πανίσχυρου μεγιστάνα. Ηρθε στα χέρια μου από τον πρώην ευκατάστατο ιδιοκτήτη του, ο οποίος το απέκτησε το 2008 σε δημοπρασία του οίκου Christie’s. Συνοδεύεται από επίσημα χαρτιά γνησιότητας τόσο από την εταιρία Van Cleef & Arpels όσο και του λονδρέζικου οίκου -μαζί με επίσημη επιστολή-, τα οποία διαθέτουν “ταυτότητα” και σειριακούς αριθμούς αυθεντικότητας. Ο κάτοχός του, που επιθυμεί να κρατήσει την ανωνυμία του, το αγόρασε τότε προς 11.000 δολάρια, ωστόσο σήμερα, λόγω οικονομικών προβλημάτων, μου το εμπιστεύτηκε. Υπογράψαμε ήδη συμβόλαιο συνεργασίας και η τιμή εκκίνησης θα είναι τα 16.000 ευρώ» μας λέει ο Διομήδης Διαλυνάς και συνεχίζει: «Είναι σπάνιας ομορφιάς! Και οι γνωρίζοντες θα καταλάβουν την αξία του εύκολα, τόσο από το περίτεχνο σχέδιο όσο και από τις πολύτιμες πέτρες του. Σας ενημερώνω ότι ένα αντίστοιχο κόσμημα, χωρίς την υπεροχή και την ιστορία που συνοδεύει το βραχιόλι που θα παρουσιάσω στην εκπομπή μου, έχει τιμή “βιτρίνας” στο κατάστημα του γνωστού κοσμηματοπωλείου τουλάχιστον 40.000 δολάρια. Μην ξεχνάτε πως αυτός ο οίκος αποτελεί προτίμηση των βασιλέων ακόμα και για τα στέμματά τους».\nΟ ίδιος αποκαλύπτει ότι το κόσμημα φυλάσσεται σε θυρίδα του ιδιοκτήτη με 24ωρη φύλαξη, την οποία ανέλαβε ιδιωτική εταιρία security. Πώς βρέθηκε, όμως, αυτό το κομμάτι στην ιδιοκτησία του ανώνυμου σήμερα ιδιοκτήτη του; Το 2008, η Αθηνά Ωνάση εμπιστεύθηκε στον οίκο Christie’s την πώληση 45 κοσμημάτων της μητέρας της -μεταξύ των οποίων και ένα διαμάντι 38 καρατίων σε σχήμα αχλαδιού-, που διηγούνταν τον μύθο της πιο πλούσιας και -χωρίς αμφιβολία- της πιο δυστυχισμένης γυναίκας του κόσμου, όπως έγραφε την εποχή εκείνη ο γαλλικός Τύπος.\nΕνα από αυτά, το διαμαντένιο βραχιόλι, πέρασε σε ελληνικά χέρια και τώρα αναζητά νέο ιδιοκτήτη, όπως ισχυρίζεται ο γνωστός αντικέρ.


νέα ημερομηνία: 14 – 17 Οκτωβρίου\nΜέσα σε ένα πολύ δύσκολο καλοκαίρι η οργανωτική επιτροπή των αγώνων Ultra Tihio Race έκανε σημαντικές προσπάθειες ώστε να ετοιμάσει μια άρτια διοργάνωση για τις 16-19 Σεπτεμβρίου. Η απαγόρευση κυκλοφορίας σε δάση και βουνά που ανακοινώθηκε μέσα στον Αύγουστο μας ανάγκασε να αναστείλουμε τις συντηρήσεις και σηματοδοτήσεις των μονοπατιών αλλά να παραμείνουμε σε εγρήγορση ώστε να προλάβουμε να είμαστε έτοιμοι για την προκαθορισμένη ημερομηνία.\nΜετά και την σημερινή ανακοίνωση (27-8-2021) για παράταση της απαγόρευσης για άλλη μια εβδομάδα (μέχρι 3 Σεπτεμβρίου 2021) και με πιθανότητα επέκτασης μέχρι τέλος Σεπτεμβρίου είναι πλέον ορατό το ενδεχόμενο της απαγόρευσης διεξαγωγής των αγώνων. Με αίσθημα ευθύνης απεναντι στους αθλητές αλλά και σεβασμού της ελληνικής νομοθεσίας αποφασίζουμε την μεταφορά των αγώνων σε νέα ημερομηνία.\nΓνωρίζουμε την μακροχρόνια προετοιμασία και τις πολύωρες προπονήσεις που απαιτούνται από τους αθλητές και πάντα θα λειτουργούμε με στόχο την διεξαγωγή των αγώνων όσο δύσκολες και αν είναι οι συνθήκες. Για αυτό μεταφέρουμε την διοργάνωση σε νέα ημερομηνία: 14 – 17 Οκτωβρίου. Όποιος αθλητής δεν επιθυμεί να τρέξει τη νέα ημερομηνία μπορεί με ένα απλό e-mail στο info@tihiorace.gr είτε να ζητήσει την επιστροφή των χρημάτων του είτε την μεταφορά τους για το 2022.\nΘυμίζουμε ότι για φέτος οι διαδρομές είναι τρεις: 250χλμ, 165χλμ & 65χλμ. Τα μονοπάτια της Γκιώνας, των Βαρδουσίων, του Παρνασσού και της λίμνης του Μόρνου θα δώσουν μια υπέροχη αγωνιστική εμπειρία στους αθλητές. Οι εγγραφές συνεχίζονται στο www.tihiorace.gr όπου υπάρχουν όλα τα στοιχεία αναλυτικά για τους αγώνες.\nΡαντεβού για Ultra περιπέτειες στα μονοπάτια του Τείχιου


Οι άνθρωποί μας | Δάιος Πλαστικά\nΕίναι οι άνθρωποί μας που βρίσκονται πίσω από κάθε νέα ιδέα, οι οποίοι μετατρέπουν ένα απλό πρωτότυπο σε ένα πολύτιμο εργαλείο.\nΟι άνθρωποι βρίσκονται στο επίκεντρο της εταιρίας μας. Είναι οι άνθρωποί μας που βρίσκονται πίσω από κάθε νέα ιδέα, οι οποίοι μετατρέπουν ένα απλό πρωτότυπο σε ένα πολύτιμο εργαλείο.\nΚαινοτομούν. Συλλαμβάνουν πρωτοποριακές λύσεις, τις υλοποιούν και τις αναπτύσσουν πριν τις παρουσιάσουν στους πελάτες μας. Στοχεύουν πάντα στο να βελτιώσουν τα προϊόντα και να παρουσιάσουν προτάσεις που απευθύνονται αποκλειστικά στις ανάγκες των παραγωγών.\nΕίναι πάντοτε ένα βήμα μπροστά. Δεν συμβιβάζονται ποτέ με κάτι λιγότερο από την ιδανική λύση. Είναι άνθρωποι που συνδυάζουν την επιστημονική εξειδίκευσή τους και κορυφαία τεχνολογία με το πάθος τους για δημιουργία και διαφοροποίηση.


«Στη σκέψη όλων μας ο Μωϋσιάδης» - Football League - Novasports.gr\n«Στη σκέψη όλων μας ο Μωϋσιάδης»\n14/09/2015 • 15:12\nΜέσα από την επίσημη ιστοσελίδα του Αχαρναϊκού εξέφρασαν την οδύνη τους διοίκηση, παίκτες και προπονητικό επιτελείο της ομάδας για τον χαμό του Γιώργου Μωυσιάδη.\n«Ίσως το χειρότερο άρθρο που έχουμε γράψει μέχρι τώρα να είναι το σημερινό. Είναι αλήθεια ο Πρόεδρος της Εύξεινης Λέσχης Αχαρνών «Ο Καπετάν Ευκλείδης», ο πρώην.\nΜία μαύρη μέρα είναι η σημερινή για τον Αχαρναϊκό. Ο άνθρωπος που στήριξε την ομάδα στα δύσκολα δεν είναι πια μαζί μας. Ο Γιώργος Μωυσιάδης, πρώην Πρόεδρος της ΠΑΕ αλλά πάνω απ’ όλα ο πιο φανατικός υποστηρικτής της ομάδας μας από χτες βρίσκεται στην γειτονιά των Αγγέλων\nΗ Διοίκηση της ΠΑΕ, οι παίκτες, το προπονητικό team, αλλά και όλοι οι φίλαθλοι συντετριμμένοι εκφράζουμε τα βαθύτατα συλλυπητήρια στην οικογένεια. Είναι βέβαιο πως τα λόγια αυτές τις δύσκολες ώρες δεν μπορούν να εκφράσουν κανένα συναίσθημα. Γι’ αυτό ας σιωπήσουμε όλοι και ας προσευχηθούμε να είναι ελαφρύ το χώμα που θα τον σκεπάσει.\nΚάθε φορά που η ομάδα θα αγωνίζεται ο «ΜΩΥ» θα είναι στην σκέψη όλων μας.\nΚαλό Ταξίδι Πρόεδρε…».


Η ΣΦΗΚΑ: Πρωτοφανής δικαστική απόφαση σε βάρος διαδηλωτή\nΜια δικαστική απόφαση που δημιουργεί τεράστια ερωτηματικά εκδόθηκε την Δευτέρα 10 Οκτωβρίου σε βάρος νεαρού διαδηλωτή που είχε συλληφθεί πριν χρόνια στην Αθήνα. Πρόκειται για τον 28χρονο σήμερα Γιώργο Μ. που συμμετείχε στην γενική απεργία και την διαδήλωση της 15ης Δεκεμβρίου 2010 στο κέντρο της πόλης.\nΣυγκεκριμένα, ο διαδηλωτής συμμετείχε στο μπλοκ της κίνησης νέων εργαζομένων «Δικαίωμα» που κατευθύνονταν προς τα γραφεία της ΓΣΕΕ για να καταλήξει εκεί μετά από μια διαδήλωση, κατά την οποία είχαν ήδη σημειωθεί αρκετές βίαιες επιθέσεις της αστυνομίας. Στην οδό 3ης Σεπτεμβρίου και ενώ το μπλοκ πορεύονταν ειρηνικά, περίπου δέκα μοτοσικλέτες της ομάδας Δίας επιτέθηκαν απρόκλητα στους διαδηλωτές. Μετά από προσπάθεια επικοινωνίας των διαδηλωτών μαζί τους και παρά το γεγονός ότι, όπως τους υποδείχτηκε, θα μπορούσαν να πάνε από αλλού προς τα γραφεία της ΓΣΕΕ και όχι περνώντας μέσα από τους διαδηλωτές, εκείνοι έπεσαν με τις μηχανές πάνω στη διαδήλωση και συνέλαβαν τον 22χρονο τότε διαδηλωτή.\nΜια από τις πολλές φωτογραφίες που κατατέθηκαν στο δικαστήριο. Ο Γιώργος Μ. και ένας ακόμα διαδηλωτής δείχνουν στους μοτοσικλετιστές της αστυνομίας να περάσουν από αλλού για τον προορισμό τους και όχι μέσα από το μπλοκ της κίνησης «Δικαίωμα»\nΈτσι, ο Γιώργος Μ. παραπέμφθηκε σε τακτική δικάσιμο και η δίκη του διεξάχθηκε, μετά από πολλές αναβολές, την Δευτέρα 10 Οκτωβρίου. Οι κατηγορίες που βάραιναν τον διαδηλωτή ήταν τρεις. Διατάραξη κοινής ειρήνης, απόπειρα επικίνδυνης σωματικής βλάβης κατά των αστυνομικών και αντίσταση κατά της αρχής.\nΗ πρώτη κατηγορία φάνηκε ότι θα καταπέσει στη δίκη. Σύμφωνα με το ρεπορτάζ του Δρόμου, οι αστυνομικοί παραδέχτηκαν ότι το μπλοκ στο οποίο συμμετείχε ο Γιώργος Μ. διαδήλωνε εντελώς ειρηνικά, σε αντίθεση με όσα είχαν δηλώσει κατά την διάρκεια της σύνταξης των εκθέσεων σύλληψης και της προανάκρισης για το περιστατικό. Οι αστυνομικοί αναγκάστηκαν να αναπροσαρμόσουν τους αρχικούς ισχυρισμούς τους, που διαψεύστηκαν από τις φωτογραφίες που προσκομίστηκαν. Όπως ξέρουν ακόμα και οι μη γνωρίζοντες καλά τα νομικά, «διατάραξη κοινής ειρήνης» υπάρχει όταν ένα πλήθος προκαλεί γενικότερη αναστάτωση και όχι στην περίπτωση μιας ατομικής βίαιης ενέργειας σε βάρος άλλου ατόμου, ακόμα κι αν αβάσιμα δεχόταν κάποιος ότι τέτοια υπήρξε.\nΗ δεύτερη κατηγορία, αυτή της «απόπειρας επικίνδυνης σωματικής βλάβης» θα έπρεπε επίσης να καταπέσει, αφού δεν αποδείχτηκε στο δικαστήριο, ενώ οι δύο αστυνομικοί δεν προσκόμισαν γνωμάτευση ιατροδικαστή, ούτε καν απλή ιατρική γνωμάτευση περί του δήθεν τραυματισμού τους, ούτε αναρρωτική άδεια έστω και μίας ημέρας από το 401 ΓΣΝ. Επίσης, στην κατάθεσή τους στο δικαστήριο μίλησαν για «ελαφρύ χτύπημα στο κράνος» που σημαίνει, ότι ακόμα κι αν το δικαστήριο έπαιρνε τοις μετρητοίς την κατάθεσή τους, θα έπρεπε να μετατρέψει την κατηγορία από «επικίνδυνη» σε «όλως ελαφρά» σωματική βλάβη.\nΗ απόφαση θα κριθεί πλέον στο Εφετείο, αφού ο Γιώργος Μ. άσκησε έφεση και αφέθηκε ελεύθερος. Σημειώνουμε ακόμα, ότι στις 16 Νοεμβρίου εκδικάζεται και μήνυση που έχει κατατεθεί εναντίον αστυνομικών που εντοπίστηκαν τότε και κατηγορούνται για «απόπειρα επικίνδυνης σωματικής βλάβης». Ο Δρόμος επικοινώνησε με τον δικηγόρο του Γιώργου Μ., Κώστα Παπαδάκη που δήλωσε:


Πότε μπορεί ο εργοδότης να με θέσει σε διαθεσιμότητα; - e-forologia - Φορολογική, Λογιστική και Εργατική Ενημέρωση\n19/11/21 | Αρχική > Αρθρογραφία > Εργατολόγος\nΠότε μπορεί ο εργοδότης να με θέσει σε διαθεσιμότητα;\nΣύμφωνα με το άρθρο 4§1 του ν.3846/2010, επιχείρηση της οποίας η οικονομική δραστηριότητα έχει περιοριστεί, δύναται, αντί της καταγγελίας της σύμβασης εργασίας, να θέσει εγγράφως τους μισθωτούς της σε διαθεσιμότητα, αφού προβεί σε διαβουλεύσεις με τους εκπροσώπους των εργαζόμενων.\nΑν δεν υπάρχουν εκπρόσωποι των εργαζόμενων στην επιχείρηση, τότε ο εργοδότης ενημερώνει και διαβουλεύεται με το σύνολο των εργαζομένων. Επίσης, ο εργοδότης είναι υποχρεωμένος να γνωστοποιήσει τη θέση σε διαθεσιμότητα των μισθωτών του και στην Επιθεώρηση Εργασίας και στον Ε.Φ.Κ.Α. και στον Ο.Α.Ε.Δ.\nΗ διαθεσιμότητα διαρκεί έως 3 μήνες κατ’ έτος και κατά τη διάρκειά της ο εργαζόμενος αμείβεται με το ήμισυ των τακτικών αποδοχών του, χωρίς να υποχρεούται να παρέχει εργασία. Μάλιστα μπορεί να αναλάβει εργασία και σε άλλον εργοδότη. Αν όμως δεν αναλάβει κάποια άλλη εργασία, τότε δικαιούται επιπλέον ποσό ίσο με το 10% των αποδοχών του από τον Ο.Α.Ε.Δ. Προκειμένου να τεθεί εκ νέου σε διαθεσιμότητα ο εργαζόμενος πρέπει να έχει παρέλθει ένα τρίμηνο από την ολοκλήρωση της πρώτης περιόδου διαθεσιμότητας. Τέλος, η περίοδος διαθεσιμότητας λογίζεται ως χρόνος πραγματικής υπηρεσίας τόσο για τον καθορισμό του ποσού αποζημίωσης απόλυσης, όσο και για τον υπολογισμό της άδειας αναψυχής που του αναλογεί.\nΔιαθεσιμότητα, καθεστώς διαθεσιμότητας


Εάν επιθυμείτε να λάβετε επιστροφή χρημάτων για το εισιτήριό σας, μπορείτε να ακυρώσετε το ταξίδι σας και να ζητήσετε επιστροφή χρημάτων, μεταβαίνοντας στα «Στοιχεία πτήσης» στις "Κρατήσεις μου".\nΕάν δεν μπορείτε να το κάνετε αυτό, μπορείτε επίσης να ζητήσετε επιστροφή χρημάτων χρησιμοποιώντας την παρακάτω φόρμα. Σε αυτή την περίπτωση, το αίτημά σας θα υποβληθεί σε επεξεργασία χειροκίνητα στο κέντρο εξυπηρέτησης.\nΗ επιστροφή χρημάτων θα γίνει με τον ίδιο τρόπο πληρωμής που χρησιμοποιήσατε.\nΌροι και προϋποθέσεις για την επιστροφή χρημάτων\nΥπάρχει η δυνατότητα πλήρους επιστροφής χρημάτων μόνο στις παρακάτω περιπτώσεις:\nΗ πτήση σας ακυρώθηκε χωρίς να γίνει αντικατάσταση.\nΗ προγραμματισμένη ώρα αναχώρησης στο αεροδρόμιο αναχώρησης μετατέθηκε περισσότερο από μία ώρα ή καθυστέρησε τουλάχιστον δύο ώρες.\nΗ προγραμματισμένη ώρα άφιξης στον προορισμό σας καθυστέρησε τουλάχιστον δύο ώρες.\nΗ κανονική ώρα αναχώρησης άλλαξε την τρέχουσα ημέρα ή την επόμενη ημέρα κατά τουλάχιστον πέντε ώρες στην περίπτωση βραχυπρόθεσμων προβλημάτων στην εκτέλεση των πτήσεων.\nΣτα εν μέρει χρησιμοποιημένα εισιτήρια παρέχεται επιστροφή χρημάτων κατ’ αναλογία.\nΣε άλλες περιπτώσεις, όπως οικειοθελής ακύρωση, ταξιδιωτικοί ή ιατρικοί περιορισμοί, η επιστροφή χρημάτων υπόκειται σε ορισμένες προϋποθέσεις. Σας ενημερώνουμε σχετικά κατά την κράτηση. Για ναύλους χωρίς επιστροφή χρημάτων, επιστρέφονται μόνο οι φόροι και τα τέλη.\nΕισιτήρια από ταξιδιωτικά γραφεία\nΓια κρατήσεις εισιτηρίων που έγιναν μέσω ταξιδιωτικού γραφείου, σας συνιστούμε να επικοινωνήσετε μαζί τους. Αν χρειάζεστε ταχύτερη ανταπόκριση ή για οποιονδήποτε άλλο λόγο, επικοινωνήστε ξανά μαζί μας για επεξεργασία του αιτήματος.\nΑίτημα επιστροφής χρημάτων εισιτηρίου χειροκίνητα\nΘα ήθελα να λάβω επιστροφή χρημάτων για το εισιτήριό μου και δεν είχα επιτυχές αποτέλεσμα, είτε μέσω της ενότητας «Οι κρατήσεις μου» είτε μέσω του Κέντρου Εξυπηρέτησης. Κατανοώ ότι η επεξεργασία πραγματοποιείται χειροκίνητα και δεν μπορεί να αντιστραφεί.\nΓια κρατήσεις εισιτηρίων που έγιναν μέσω ταξιδιωτικού γραφείου, σας συνιστούμε να επικοινωνήσετε μαζί τους. Αν δεν λάβετε απάντηση εγκαίρως ή το θεωρήσετε απαραίτητο για άλλους λόγους, επικοινωνήστε ξανά μαζί μας για περαιτέρω επεξεργασία. Μετάβαση στο κέντρο εξυπηρέτησης\nΣτοιχεία αχρησιμοποίητης πτήσης και/ή κουπονιού υπηρεσίας\nΕισαγάγετε τον πλήρη 13ψήφιο αριθμό του εισιτηρίου της Lufthansa εδώ (π.χ. 220-1234567899). Θα το βρείτε στις ταξιδιωτικές σας πληροφορίες της Lufthansa.\nΥπηρεσία Βοηθού Συνομιλίας\nΕάν έχετε περαιτέρω ερωτήσεις, μη διστάσετε να χρησιμοποιήσετε την υπηρεσία Βοηθού Συνομιλίας.\nΜετάβαση στην υπηρεσία Βοηθού Συνομιλίας


Birdi Birdi: Επικοινωνία!\nΑγαπητοί Μπιρδιώτες και Μπιρδιώτισσες!\nΣτην προσπάθεια μας για καλύτερη επικοινωνία μαζί σας(!αγαπημένο κλισέ)...φτιάξαμε λίγο καλύτερα την σελίδα επικοινωνίας του blog!Δεν είναι αριστουργηματική η σελίδα αλλά.. είναι τουλάχιστον λειτουργική!Και εύκολη για αυτούς που χάνονταν λίγο με το πως να μας στείλουν e-mail.\nΣυνεπώς για οποιαδήποτε ερώτηση,παρατήρηση,σχόλιο κ.λ.π είναι όλα καλοδεχούμενα!Το μόνο που θέλουμε απο εσάς είναι μια διεύθυνση e-mail.\nΕίτε πάτε απο το menu του blog στο κουμπί "Επικοινωνία" είτε κάνετε κλικ σ'αυτό το link\nΕτικέτες επικοινωνία, contact


Θεοφάνεια: Έτσι θα αποφευχθεί ο συνωστισμός στους ναούς – Οι συσκέψεις της Αστυνομίας - Newsbomb - Ειδησεις - News\nΑΣΤΥΝΟΜΙΚΟ 05/01/2021 17:24\nΣτόχος των αστυνομικών είναι η αποτροπή συνωστισμού στους ναούς όλης της Ελλάδας. Αξιωματικοί της ΕΛ.ΑΣ. αναφέρουν ότι «θα χρησιμοποιηθούν ήπια μέσα. Αστυνομικοί θα κάνουν συστάσεις στους πιστούς, ενδεχομένως να... επιστρατευτούν και τα μεγάφωνα των περιπολικών για να καλούνται οι πολίτες να μην προσέρχονται στις λειτουργίες των εκκλησιών για τα Θεοφάνεια. Όταν εξαντλείται το μέτρο των συστάσεων, τότε θα επιβάλλονται τα προβλεπόμενα πρόστιμα σε αυτούς που δεν συμμορφώνονται. Στόχος της Αστυνομίας είναι να μην υπάρξουν φαινόμενα ασυδοσίας. Φαινόμενα έντονου συνωστισμού και κινδύνου εξάπλωσης του ιού. Αυτά δεν θα γίνουν ανεκτά».


Ο πόλεμος του Facebook έχει ξεκινήσει.\nΚείμενο Bad Candy\n«Σταλινική» Ελλάδα με Τσίπρα και ΣΥΡΙΖΑ ή διαδηλωτές με τακούνια και κρασί στο χέρι; Θανάσης Χειμωνάς ή Αύγουστος Κορτώ; Σου αρέσει η nutella; Πόσταρες άσεμνη φωτογραφία; Κώλο ή βυζιά; Σε μπλόκαραν γιατί υπερασπίστηκες τον Μπόμπολα και την ελληνική επιχειρηματικότητα; Πόσα like πήρες και τι είδους comments; Δεν πρόλαβες να χαρείς τα like και κάποιος σε έβρισε; Πληγώθηκες; Θύμωσες; Απάντησες; Στο κάτω-κάτω ποιοι νομίζουν όλοι ότι είναι; Σε ξέρανε κι από χτες;\nΚυρίες και κύριοι καλωσορίσατε στον πόλεμο του Facebook και των άλλων, βεβαίως-βεβαίως, μέσων κοινωνικής δικτύωσης. Παρακαλώ οπλιστείτε καλά, σωστή ορθογραφία οπωσδήποτε, αν δε θέλετε να σας κράξουν και γι αυτό και φροντίστε να πετάξετε κάθε αίσθηση μετριοπάθειας και λογικής από το παράθυρο. Αυτές, όπως φαντάζεστε, δεν παίρνουν like ούτε thumps up.\nΈτσι λέει η Wikipedia, χρησιμοποιώντας μάλιστα το ρήμα «κοινοποιεί» σχεδόν σαν να απευθύνεται αποκλειστικά στους απανταχού χρήστες του Fb. Δεν ξέρει όμως η Wikipedia πώς όποιος τολμήσει να το κάνει σε greeklish, μαύρο σκοτάδι που τον έφαγε. Εκτός του ότι αυτοστιγμεί θα θεωρηθεί αμόρφωτος και προδότης της γλώσσας, θα είναι και γαϊδούρι που δε σκέφτηκε ο άτιμος, τα ματάκια των «φίλων» του. Περιττό να πούμε ότι τα greeklish συνήθως θα πειράξουν κάποιον μετά από 3-4 comments και αφού κάτι που έχεις πει θα τον έχει κολλήσει στον τοίχο.\nΦωτογραφία από το άρθρο του VICE UK « Seven People You Should Facebook Stalk Before It's Too Late»\n«Ψόφα γουρούνι», «Αι σιχτίρ μαλάκα», «Χάπατο, ε χάπατο», «για κατέβα απ' το καλάμι σου, θα σου μπει πουθενά στο τέλος και θα 'χεις κι άλλα προβλήματα εκτός απ' τον σκατοχαρακτήρα σου», αυτά και άλλα όμορφα ευχόμαστε στους «φίλους» μας όταν τύχει να διαφωνήσουμε για κάτι. Πολύς θυμός ρε παιδί μου, πολύς! Όμως ευφάνταστες εκφράσεις ομολογώ. «Αιμορραγούν τα μάτια μου, σάπια, με αυτά που γράφεις», λέει κάποιος και πες μου τώρα τι να του προσάψεις. Ότι τα παίρνει όλα προσωπικά; Έτσι είμαστε εμείς οι απανταχού χρήστες. Η σελίδα είναι το σπίτι μας και το wall η γειτονιά μας. Δεν μπορείς να χέζεις στη γειτονιά μας.\nΉρωες, θύτες κι άλλοι ορισμοί\nΉρωας του FB, είναι αυτός που όταν δει post με το οποίο δε συμφωνεί, (κυρίως για πολιτικούς λόγους) θα σπεύσει να πει τα σύκα-σύκα και τη σκάφη-σκάφη. Όχι δε θα φοβηθεί, αντίθετα με τον πύρινο λόγο του θα σώσει τη μέρα και την υπόληψη της χώρα μη σου πω. Το σύνδρομο του ότι πραγματικά πιστεύει ότι κάνει τη διαφορά κάποιος με το σχόλιο του, το αφήνουμε για τους ψυχιάτρους.\nΘύτης αντίστοιχα είναι αυτός που τόλμησε να κάνει το όποιο προκλητικό post. Προκλητικό στις μέρες μας θεωρείται να εκφράζεις τη γνώμη σου χωρίς περιστροφές. Είτε υποστηρίζεις «Μένουμε Ευρώπη» είτε να γυρίσουμε στην δραχμή, ίδιο και το αυτό. Το πρόβλημα είναι ότι υποστηρίζεις κάτι.\nΘύμα είναι αυτός που τι έκανε ο άνθρωπος, πόσταρε φωτογραφία που φαινόταν κάπου λίγο στήθος, πλάτη βασικά και λίγο βυζομάγουλο στην άκρη. Όμως το θύμα είχε εχθρούς ή του τα είχαν μαζεμένα και ναι, του κάνανε report. Το θύμα δεν ξέρει ποιος βασικά αλλά θα κάνει post να τον εκθέσει αυτόν τον άτιμο καθώς και την αδικία που έπεσε στο κεφάλι του.\nΆμαχος πληθυσμός είναι αυτός που εκεί που έπαιζε candy crash και του τελειώσανε οι ζωές, πέφτει πάνω σε post που γίνεται της κακομοίρας. Κάποιοι, που μάλλον δεν τους ξέρει, βρίζονται αισχρά κάτω από το post «φίλου». Σου λέει τι έγινε ρε παιδί μου και πριν προλάβει να διαβάσει και τα 83 comments, σχολιάζει ο αδαής, «Τι έγινε ρε παιδιά, τι πάθατε;». Αυτό ήταν. Το ποτήρι ξεχείλισε κι αυτός θα την πληρώσει. Πόσο μαλάκας είναι άλλωστε για να ρωτάει. Πάει καλά;\nΔιαβάστε εδώ κι άλλες ιστορίες ανθρώπων που χρειάζονται νερό, οξυγόνο και Internet για να ζήσουν\nΑπό το χάρηκα για τη διαδικτυακή φιλία και τα τραγουδάκια μέχρι πάρ' το unfriend μαλάκα, μια ανάσα δρόμος. Αν είστε από αυτούς που βλέπουν τον αριθμό των φίλων τους να μειώνεται ανεξήγητα, μην απορείτε. Αντίθετα κάντε μια αναδρομή στα post σας και βρείτε ποιο μπορεί να έκανε τη ζημιά. Μπορεί στην αρχή να μην πάει το μυαλό σας αλλά αυτό το video με την τούμπα της Madonna δεν είναι και τόσο αθώο όσο δείχνει. Νομίζετε δεν καταλάβανε τι χαιρέκακος άνθρωπος είστε;\nΤο θέμα είναι με ποιους είσαι. Με εμάς ή με τους άλλους; Είσαι για παράδειγμα με εμάς που πιστεύουμε ότι στους σκύλους πρέπει να δίνεις μαγειρευτό φαγητό ή με αυτούς που πιστεύουν στην κονσέρβα; Κι αν είσαι με αυτούς που πιστεύουν στην κονσέρβα, κατέβηκες στο Gay Pride; Κι αν κατέβηκες στο Gay Pride, συμπαθείς την Ζωίτσα; Κι αν συμπαθείς την Ζωίτσα, ποιος πιστεύεις ότι φταίει που είμαι άνεργος; Μήπως σου αρέσει η Βανδή; Πες μας ρε παιδάκι μου, είσαι με αυτούς που τους αρέσει η Βανδή ή όχι; Γιατί αν είσαι με αυτούς που τους αρέσει η Βανδή, τι κάνεις like στον Κορτώ; Κουλτουριάρης μας το παίζεις; Εδώ και τώρα, πες μου, με ποιους είσαι, αυτό είναι το θέμα. Γιατί αν είσαι με τους άλλους σίγουρα δεν είσαι με εμάς. Με εμένα δηλαδή, γιατί δεν έχω και ιδέα ποιοι είμαστε εμείς. Είσαι εχθρός μου κατάλαβες; Εχθρός. Και δεν θα υπερασπιστώ μέχρι θανάτου το δικαίωμα σου ελεύθερα να λες όσα πρεσβεύεις γιατί δε γίνεται να σου αρέσει η Νutella κι όχι η Merenda που είναι κι ελληνικό προϊόν.\nΔεν πειράζει που πάνω από το κεφάλι μας κρέμεται το μαχαίρι, δεν πειράζει που δεν έχουμε να φάμε ή κάποια δουλειά, δεν πειράζει που το μέλλον φαντάζει δυσοίωνο και την ελπίδα την πήρε το ποτάμι (όχι το κόμμα), πειράζει αυτός ο σπαστικός εκεί, που τόλμησε να κάνει ένα γαμημένο post. Αυτός είναι ο εχθρός, αυτός.\nΓιατί στο κάτω-κάτω όλοι είμαστε αθώοι μέχρι αποδείξεως του εναντίου ή όπως ταιριάζει καλύτερα στο Fb, όλοι είμαστε αθώοι μέχρι το επόμενο post.\nTagged:CultureFacebookTwitterSocial MediapostVice BlogΣΥΡΙΖΑφίλοικόντραμάχηεχθροίεμείςεσείςΜένουμε Ευρώπη


φινόκιο Archives - kmag\nΤΑΛΙΑΤΕΛΕΣ ΜΕ ΦΙΝΟΚΙΟ ΚΑΙ ΤΟΝΟ\nΆλλη συνταγή είχα σκοπό να βάλω αλλά όταν είδα την φωτογραφία στο Foodurismo.com, και φαντάστηκα την γεύση της συγκεκριμένης μακαρονάδας, δεν μπόρεσα να αντισταθώ στον πειρασμό και να αλλάξω το πρόγραμμα…\nΟ πρωταγωνιστής σε αυτή τη συνταγή είναι το φινόκιο, τελεία και παύλα. Μπορεί αυτό να ακούγεται υπερφίαλο αλλά με την πρώτη μπουκιά θα καταλάβετε τί εννοώ και είμαι σχεδόν σίγουρη ότι θα “συγχωρήσετε” αυτή την… υπεροψία.\nΕίναι μάλλον η τόσο ξεχωριστή γεύση και το χαρακτηριστικό άρωμα του φινόκιο που κάνει αυτό το πιάτο τόσο ιδιαίτερο. Η αίσθηση του ούζου και του γλυκάνισου που αφήνει στο στόμα αναδεικνύει ένα σχετικά… “άτονο” γευστικά ψάρι, όπως ο τόνος.\nΜάλλον καταλάβατε ότι μπορώ να ζήσω ευτυχισμένη και χωρίς να τρώω συχνά τόνο, σε αντίθεση με τον Κώστα που λατρεύει αυτό το ψάρι. Αρκεί λοιπόν το “μαγικό άγγιγμα” του φινόκιο για να μείνουμε και οι δύο ευχαριστημένοι και να αποφύγουμε τα… διπλομαγειρέματα.\nΘα χρειαστείτε: (για 2 άτομα)\n1 μέτριο φινόκιο σε φέτες\n1 σφηνάκι ούζο ή ρακή ή τσίπουρο ή μισό ποτήρι λευκό κρασί\n300 γρ. ταλιατέλες ή όποιο άλλο ζυμαρικό θέλετε\n200 γρ. τόνος σε νερό από βάζο ή κονσέρβα\nΒάζετε σε μια κατσαρόλα νερό για να βράσετε τα μακαρόνια. Όταν πάρει βράση ρίξτε τα ζυμαρικά αφού πρώτα ρίξετε μια κουταλιά της σούπας αλάτι.\nΑφήστε τα να βράσουν 2 λεπτά λιγότερο από ότι συνηθίζετε.\nΣε ένα τηγάνι ζεσταίνετε το λάδι και ρίχνετε το φινόκιο και τα κρεμμυδάκια, προσθέτετε αλάτι και πιπέρι και τα ανακατεύετε διαρκώς για να σοταριστούν ελαφρά και να μαλακώσουν. Σβήνετε με το αλκοόλ και ανακατεύετε, προσθέτετε τον τόνο, χωρίς όμως να τον θρυμματίσετε, είναι ωραίο να υπάρχουν κομμάτια του ψαριού για να τα καταλαβαίνετε στη γεύση.\nΒγάλτε με μια πιρούνα τα ζυμαρικά από την κατσαρόλα που βράζουν και ρίξτε τα στο τηγάνι που έχετε τον τόνο. Καλό είναι να πάρετε και λίγο από το νερό τους μαζί. Ανακατέψτε καλά τα μακαρόνια με τη σάλτσα του τόνου μέσα στο τηγάνι για 1 περίπου λεπτό.\nΒάλτε το φαγητό σε πιάτο, ρίξτε λίγο ξύσμα λεμονιού κι αν θέλετε και μερικές σταγόνες από το χυμό του, ταιριάζει τόσο πολύ…\nΤα θαλασσινά είναι η αδυναμία μου και πως να μην είναι δηλαδή αφού είναι πεντανόστιμα και μοσχομυρίζουν θάλασσα! Εκτός από τα στρείδια και τις γυαλιστερές που αγαπώ ιδιαίτερα ψηλά στην λίστα μου είναι και τα μύδια. Τα μύδια έχουν ένα μεγάλο ατού γίνονται πολύ εύκολα και πολύ γρήγορα. Εδώ τα μύδια είναι μαγειρεμένα με το κέλυφος και έχουν λίγα υλικά που εύκολα τα βρίσκει κανείς και τέλος δεν χρειάζονται μαγείρεμα πάνω από 15 λεπτά μαζί με την προετοιμασία.\nΞεχωρίζεις τα ανοιχτά μύδια και τα τοποθετείς σε ένα μπολ για να τα χρησιμοποιήσεις μετά.\n4 φινόκια κομμένα σε φετούλες\n1/2 ματσάκι μαϊντανό μόνο τα φύλλα του\n1 πορτοκάλι το χυμό του\nΤοποθετούμε το φινόκιο και τον μαϊντανό σε ένα μπόλ σερβιρίσματος και τα ανακατεύουμε.\nΣε ένα μικρότερο μπόλ αναμιγνύουμε το χυμό του πορτοκαλιού, το ελαιόλαδο, τη μουστάρδα, αλάτι και πιπέρι.\nΠεριχύνουμε τα λαχανικά μας με το μίγμα μουστάρδας ανακατεύουμε καλά και σερβίρουμε.


Δολοφονία Γεωργιανού μαφιόζου: Ο ευτελισμός της νεο-«δημοσιογραφίας» και η περίεργη σιωπή της ΕΛΑΣ | ΕΛΛΑΔΑ | antinews.gr\nΔολοφονία Γεωργιανού μαφιόζου: Ο ευτελισμός της νεο-«δημοσιογραφίας» και η περίεργη σιωπή της ΕΛΑΣ\nΤο 2022 έκανε ποδαρικό με τη δολοφονία Γεωργιανού, την ταυτότητα του οποίου ως «νονού», δημοσίευσε πρώτο το Antinews. Το δημοσίευμα αναπαρήγαγαν όλα τα ΜΜΕ, χωρίς -ως συνήθως- καμία αναφορά στο site. Έως τώρα, η ΕΛΑΣ περιορίζεται σε περίεργες διαρροές για τον Γεωργιανό\nΓια να ευλογήσουμε τα γένια μας, να αναφέρουμε ότι το Antinews ήταν το πρώτο που έφερε στη δημοσιότητα την ταυτότητα που Γεωργιανού που δολοφονήθηκε με πεντακάθαρα στυλ μαφίας τη νύκτα της Πρωτοχρονιάς. Ο εκτελεστής του «συμβολαίου», μάλιστα, φέρεται να του έδωσε και χαριστική βολή στο κεφάλι, μπροστά στα μάτια του ηλικίας πέντε ετών παιδιού του θύματος.\nΤο Antinews υπογράμμιζε ότι το 2022, στο «αλμανάκ του οργανωμένου εγκλήματος», η δολοφονία του ηλικίας 41 ετών, Σότα Τεβντοράτζε, γνωστού στον υπόκοσμο με το παρατσούκλι, «Σότικο», εγγράφεται ως η πρώτη σοβαρή εγκληματική ενέργεια, η οποία, αντικειμενικά, έρχεται να αμφισβητήσει το «δόγμα» της κυβέρνησης, «νόμος και τάξη».\nΜια δολοφονία που, ως όλα δείχνουν, αποτελεί ξεκαθάρισμα λογαριασμών και οφείλεται σε ανταγωνισμούς των μαφιών της πρώην ΕΣΣΔ, πυρήνες των οποίων έχουν την έδρα τους -και- στην Ελλάδα. Κάτι που θα έπρεπε να προβληματίζει τον υπουργό Προστασίας του Πολίτη, Τάκη Θεοδωρικάκο, και την ηγεσία της ΕΛΑΣ, και όχι να προσπαθούν να υποβαθμίσουν το γεγονός.\nΠόσο μάλλον, όταν, όπως επισήμαινε το Antinews, ιδιαίτερα τον τελευταίο ενάμιση χρόνο μεγαλώνει η λίστα των δολοφονιών στους κύκλους του υποκόσμου στην Ελλάδα. Μάλιστα, πολλές από τις -αλα μάφια- δολοφονίες σημειώθηκαν κατά τη διάρκεια της καραντίνας και μετά.\nΜεταξύ των δολοφονημένων με καθαρά μαφιόζικο τρόπο είναι και ο δημοσιογράφος, Γιώργος Καραϊβάζ. Παρά τις πάμπολλες υποσχέσεις της πολιτικής ηγεσίας του υπουργείου Προστασίας του Πολίτη και γενικότερα της κυβέρνησης, σύμφωνα με τις οποίες θα αποκαλυφθούν οι υπεύθυνοι, αν και έχουν περάσει εννέα μήνες, έως τώρα δεν έχει ανακοινωθεί τίποτε.\nΤώρα, όπως όλα δείχνουν, στα ξεκαθαρίσματα της εν Ελλάδι μαφίας, ήλθαν να προστεθούν και οι δολοφονίες του υποκόσμου της πρώην ΕΣΣΔ, οι οποίες φαίνεται ότι είχαν σταματήσει κάπου στο τέλος της δεκαετίας του 2010.\nΗ δημοσιοποίηση της ταυτότητας του Γεωργιανού νονού, την οποία καθυστερούσε επί 24ωρο να δώσει η ΕΛΑΣ, έγινε από το Antinews. Το δημοσίευμα, ακόμα και αυτούσια κομμάτια του, αναπαρήγαγαν πάρα πολλά ΜΜΕ, χωρίς καμία αναφορά στο site μας. Δεν είναι η πρώτη φορά. Εξάλλου, το site μας δεν διεκδικεί καμιά παγκόσμια αποκλειστικότητα.\nΗ ταυτότητα του Γεωργιανού είχε αποκαλυφθεί από ρωσικό site, στο οποίο γινόταν ρητή αναφορά στο δημοσίευμα του Antinews. Απλά, οι «πηγές» μας εγκαίρως μας ενημέρωσαν για αυτή τη ρωσική δημοσίευση, και το Antinews έσπευσε να την αναπαράγει.\nΜε αφορμή αυτή την πρακτική του copy paste (στην πραγματικότητα, «clopy paste») που ακολουθούν τα ελληνικά sites, δίχως καμία αναφορά στην προέλευση της είδησης, αναδεικνύεται για μια ακόμη φορά η ρηχότητα των ελληνικών ΜΜΕ, η παντελής ανυπαρξία δημοσιογραφικού ενστίκτου, η καταστρατήγηση κάθε έννοιας δεοντολογίας, και βέβαια η ασχετοσύνη των νεο-«δημοσιογράφων», στην πραγματικότητα -κακοπληρωμένων- υπαλλήλων των sites.\nΜια ζοφερή ατμόσφαιρα, που συμβάλλει καθοριστικά στον ευτελισμό της δημοσιογραφίας, η οποία ήδη τα τελευταία δέκα χρόνια έχει δεχθεί συντριπτικά πλήγματα, με αποτέλεσμα να βρίσκεται σε παρατεταμένη κρίση ανυποληψίας.\nΓια να φανταστεί κανείς το μέγεθος της πλήρους άγνοιας των πραγμάτων, είναι ενδεικτικό ότι οι «συντάκτες» των δημοσιευμάτων περί της δολοφονίας στα περισσότερα sites έγραφαν ότι ο Γεωργιανός νονός ανήκε στη γεωργιανή μαφία, «Vor V Zakone».\nΒέβαια, τέτοια οργάνωση ουδέποτε στη σημερινή Ρωσία, την πρώην ΕΣΣΔ ή την τσαρική Ρωσία, υπήρξε. Η απευθείας μετάφραση αυτής της ονομασίας είναι «κλέφτης, σύμφωνα με το νόμο». Ελληνιστί, ο «νονός της μαφίας», «το μέλος του οργανωμένου εγκλήματος», του «υποκόσμου». «Βορ β ζακόνε» (Вор в законе), χωρίς V στη μέση (ούτε το «V for Vendetta» να περιέγραφαν οι πληκτρολογούντες «συντάκτες»).\nΗ ονομασία αυτή έχει πολλή μεγάλη ιστορία στη Ρωσία και την πρώην ΕΣΣΔ, βγαίνει μέσα από τις φυλακές και τους «κανόνες» της εκεί μαφίας, αλλά δεν είναι του παρόντος να αναλυθεί. Άλλωστε, όποιος θέλει να μάθει, μπορεί να βρει πάμπολλα δημοσιεύματα στο Διαδίκτυο.\nΕπί της ουσίας της δολοφονίας, πάντως, υπάρχουν πολλά σοβαρά ερωτηματικά, τα οποία η -κατά τα λοιπά, λαλίστατη- ΕΛΑΣ δεν έχει απαντήσει.\nΌπως, πότε είχε έλθει στην Ελλάδα; Με τι χαρτιά είχε μπει; Ήταν «ελληνοποιημένος»; Γνώριζε η ΕΛΑΣ την παρουσία του στην Αθήνα; Γνώριζε εάν και τι είδους δράση είχε εδώ; Το παρακολουθούσε; Ήξερε, μέσα από τα κανάλια πληροφόρησής της, εάν επίκειται «ξεκαθάρισμα» λογαριασμών; Διότι, η δολοφονία ενός «νονού» πολλές φορές σημαίνει ότι θα ακολουθήσει αλυσίδα δολοφονιών.\nΗ εφημερίδα, «Καθημερινή», αναφέρει ότι ο 41χρονος είχε έρθει στην Ελλάδα με πλαστά στοιχεία και μόλις τον τελευταίο ένα χρόνο χρησιμοποιούσε τα πραγματικά στοιχεία ταυτότητάς του. Επίσης, ότι , σε αντίθεση με τη σύντροφο του, δεν είχε άδεια παραμονής και εργασίας στην Ελλάδα.\nΌπως αναφέρει η εφημερίδα, στελέχη της Ασφάλειας που ρωτήθηκαν σχετικά, δήλωσαν ότι ο 41χρονος δεν είχε συλληφθεί στην Ελλάδα, αν και άλλες πηγές ενημέρωσης αναφέρουν ότι ήταν καταχωρισμένος στο αρχείο της Διεύθυνσης Εγκληματολογικών Ερευνών.\nΤο βέβαιο, προσθέτει, είναι ότι πληροφορίες για τον «Shotiko» υπήρχαν στο αρχείο της Interpol περιγράφοντάς τον ως επικίνδυνο οπλισμένο και μέλος εγκληματικής οργάνωσης. Σύμφωνα με την ίδια βάση δεδομένων, ο 41χρονος είχε απασχολήσει τις διωκτικές αρχές τόσο στη Ρωσία όσο και στην Ουκρανία για ανάμειξή του σε κλοπές και κατοχή όπλων.\nΚατά την εφημερίδα, ο Γεωργιανός είχε έρθει σε ρήξη με αρχηγικά μέλη της ομάδας του Κουτάισι (πόλη της Γεωργίας, απ' όπου και η ομώνυμη μαφία), ορισμένα από τα οποία μάλιστα ζούσαν μέχρι πρότινος στην Ελλάδα.\nΕάν ισχύουν τα παραπάνω, τότε υπάρχουν πολλά και σοβαρά ερωτηματικά, στα οποία η ΕΛΑΣ έως τώρα έχει αποφύγει να απαντήσει. Πως είναι δυνατόν, για παράδειγμα, το πρόσωπο αυτό να βρίσκεται στις λίστες της Interpol ή, ενδεχομένως, της Διεύθυνσης Εγκληματολογικών Ερευνών, και να εμφανίζεται ότι ο νονός δεν είχε «απασχολήσει» ποτέ τις ελληνικές υπηρεσίες δίωξης;\nΕκτός κι' αν υπάρχουν «σκιές» και περίεργες «παγίδες», τις οποίες θέλει να αποφύγει η ΕΛΑΣ.\nΜαφίες της πρώην ΕΣΣΔ\nΝα σημειωθεί ότι δεν είναι η πρώτη φορά που η Ελλάδα γίνεται πεδίο ξεκαθαρίσματος λογαριασμών μαφιών από την πρώην ΕΣΣΔ. Κάτι που δείχνει ότι στη χώρα μας έχουν την έδρα τους αρκετές από αυτές τις συμμορίες του υποκόσμου.\nΕιδικά, στη δεκαετία του 2000 είχαν γίνει αρκετές αστυνομικές επιχειρήσεις - σκούπα. Προηγουμένως, η Εισαγγελία της Μόσχας είχε απευθύνει την προειδοποίηση στις αρμόδιες Αρχές της χώρας μας, σύμφωνα με την οποία η Ελλάδα αποτελούσε μόνιμο καταφύγιο «νονών» και δολοφόνων της ρωσικής μαφίας.\nΤο 2010, μάλιστα, οπότε έγινε πανευρωπαϊκή επιχείρηση - σκούπα, στην Ελλάδα είχε βρει καταφύγιο, σύμφωνα με τις ισπανικές Αρχές, ο υπαρχηγός της ονομαζόμενης «ρωσικής μαφίας», Λάσα Σουσανασβίλι (Lassa Susanasvili). Γεωργιανής καταγωγής ο ίδιος, φερόταν να είναι το Νο2 της ενοποιημένης, πλέον τότε, μαφίας σχεδόν όλων των χωρών της πρώην ΕΣΣΔ.\nΕνώ όμως, δεκάδες μαφιόζοι συνελήφθησαν, κυρίως στην Ισπανία, αλλά και σε άλλες ευρωπαϊκές χώρες, δεν στάθηκε δυνατόν να συλληφθεί στην Θεσσαλονίκη, που όπως ανέφεραν οι Ισπανοί βρισκόταν ο Σουσανασβίλι.\nΕκτός από κρησφύγετο, η Ελλάδα θεωρείται και τόπος, όπου η μαφία ξεπλένει ορισμένα από τα βρώμικα χρήματα των εγκληματικών δραστηριοτήτων της. Εμπόριο ναρκωτικών, λευκής σαρκός, προστασία νυκτερινών κέντρων, λαθρεμπόριο όπλων, τσιγάρων και γούνας.\nΣε αυτές τις συμμορίες του υποκόσμου είναι ενταγμένοι -και κάποιοι κατείχαν ηγετικές θέσεις- και Έλληνες από την πρώην ΕΣΣΔ.\nΝα σημειωθεί πως στο παρελθόν είχε συλληφθεί στη Βόρειο Ελλάδα ο εκτελεστής της ονομαζόμενος «μαφίας του αλουμινίου», Bλαντίμηρ Tαταρέκνοφ. Παλαιότερα επίσης, είχε εκτελεστεί στην Αθήνα το πρωτοπαλίκαρο και γνωστός δολοφόνος της ρωσικής μαφίας, Aλεξάντρ Σαλόνικ, με το παρατσούκλι, «Aλέξανδρος ο Mακεδών».\nΚαι οι δύο είχαν καταφέρει να αποκτήσουν ελληνικό διαβατήριο. Μάλιστα, το ελληνικό διαβατήριο Tαταρένκοφ είχε εκδοθεί από τη Nομαρχία Δυτικής Aττικής. Σε αυτό εμφανιζόταν ως Bλαδίμηρος Nτεμουρτζίδης.\nΘεωρείται βέβαιον ότι με ελληνικά διαβατήρια, τα οποία κατάφεραν να αποκτήσουν μέσω κυκλωμάτων ελληνοποιήσεων, κυκλοφορούσε ένας πολύ μεγάλος αριθμός «νονών» της ρωσικής μαφίας.


Αφιερώματα | Monica Bellucci: Όταν ο Θεός δημιούργησε τη γυναίκα\nΑρχική | Αφιερώματα | Καλλιτέχνες | Monica Bellucci: Όταν ο Θεός δημιούργησε τη γυναίκα\nMonica BellucciSpectreVanity FairηθοποιόςΙταλίαΜαλέναμόντελινγκσύμβολο του σεξ\n29 Σεπτεμβρίου 2017 , Από: Παναγιώτης Μακρής\nΈχει υποδυθεί τη Μαλένα, το όνειρο κάθε άντρα και τον εφιάλτη κάθε γυναίκας. Η νεαρή και πανέμορφη Μαλένα Σκορδία, η οποία αμαυρώνεται στο χωριό του συζύγου της στη Σικελία, όπου πηγαίνει κατά τη διάρκεια του Β’ Παγκοσμίου Πολέμου, είναι μια -δίχως τη θέληση της- Κίρκη. Μια Κίρκη, η οποία οδηγούσε τους άνδρες στη λαγνεία και τις συζύγους τους στο να την εκδικηθούν και να διαλύσουν κάθετι όμορφο. Περπατώντας την πλατεία του χωριού, η Μαλένα, με τις κυρτές καμπύλες της και την απαράμιλλη φιγούρα της, προκαλεί, αναστατώνοντας τις συντηρητικές παραδόσεις της συγκεκριμένης επαρχίας της Ιταλίας. Σαν μια Σειρήνα, μια Μούσα, ξεσήκωνε τα πάντα στο πέρασμά της. Δε μπορεί, τόση ομορφιά μόνο από θεϊκή έμπνευση θα μπορούσε να δημιουργηθεί.\nΣε ηλικία 18 ετών, κατά τα πρώτα βήματα της στο χώρο του μόντελινγκ.\nΗ Monica Anna Maria Bellucci γεννήθηκε στις 30 Σεπτεμβρίου του 1964 στην Περούτζια της Ιταλίας. Κόρη μητέρας ζωγράφου και πατέρα επιχειρηματία, η Μόνικα μεγάλωσε με το όνειρο να γίνει δικηγόρος, αν και τελικά κατέστη σαφές με τα χρόνια, ότι η κλίση της ήταν στις Τέχνες. Η καριέρα της στο μόντελινγκ ξεκίνησε στην ηλικία των 13 ετών. Η Monica Bellucci, έχοντας αποφασίσει να ακολουθήσει μια καριέρα στο χώρο της δικηγορίας, χρησιμοποίησε τα χρήματα που έβγαζε από το μόντελινγκ για να πληρώσει την εκπαίδευση της στη δικηγορική. Ωστόσο, ήρθε σε ένα σημείο, στο οποίο ήταν αδύνατο να αντισταθεί στη γοητεία της βιομηχανίας της μόδας, αφιερώνοντας τον εαυτό της σε πλήρη απασχόληση στον τομέα αυτό.\nΤο μόντελινγκ ήρθε σε μένα εντελώς φυσικά, αφού μου άρεσαν οι εικόνες. Δεν έκανα κάτι που αναγκάστηκα. Όταν ήμουν νέα, είχα βιβλία από τον Helmut Newton, τον Bruce Weber. Οι εικόνες μιλούσαν σε μένα από νεαρή ηλικία. Έκανα τις πρώτες μου φωτογραφίες, όταν ήμουν 13. Ένας φίλος της οικογένειας, που ήταν φωτογράφος, είπε στους γονείς μου: «Μπορώ να κάνω μια φωτογραφία της Monica;» και, έτσι, ξεκίνησα. Όταν ήμουν 16 ετών, ένας άλλος φίλος του πατέρα μου, που ήταν στο χώρο της μόδας, ήρθε και είπε ξανά στους γονείς μου: «Θα ήθελα να κάνω επίδειξη μόδας με τη Monica!». Έτσι, έκανα μια επίδειξη στη Φλωρεντία, στη συνέχεια στο Μιλάνο -και στην πραγματικότητα- ενώ βρισκόμουν στο σχολείο, έκανα επιδείξεις τρεις φορές το χρόνο. Τότε έγινα επαγγελματίας μοντέλο, όταν τελείωσα το σχολείο στα δεκαοχτώ μου χρόνια.\nΗ Monica Bellucci άρχισε το μόντελινγκ στην ηλικία των 13 ετών, ποζάροντας για έναν τοπικό φωτογράφο στη γενέτειρά της, την Περούτζια. Το 1988 μετακόμισε σε ένα από τα κέντρα μόδας της Ευρώπης, το Μιλάνο, όπου υπέγραψε συμβόλαιο με την Elite Model Management. Μέχρι το 1989, είχε ήδη πρωτοεμφανιστεί ως μοντέλο μόδας στο Παρίσι, αλλά και πέρα από τον Ατλαντικό, στη Νέα Υόρκη. Πόζαρε, μεταξύ άλλων, για γνωστούς οίκους μόδας, όπως οι Dolce & Gabbana, καθώς και για τη Γαλλική Elle.\nΤο 1989 έκανε τη μετάβαση της προς την ηθοποιία και άρχισε τα μαθήματα υποκριτικής. Το 2003 πόζαρε και έγινε εξώφυλλο για το περιοδικό Maxim. Η Men’s Health την ονόμασε επίσης, ως μία από τις 100 πιο καυτές γυναίκες όλων των εποχών, κατατάσσοντάς την στο Νο.21 παγκοσμίως. Η AskMen την ονόμασε ως την πιο επιθυμητή γυναίκα για το 2002, ενώ σύμφωνα με δύο εθνικές εφημερίδες της Ιταλίας, χαρακτηρίστηκε ως το απόλυτο Ιταλικό σύμβολο του σεξ.\nΑπό το 2006 έως το 2010, η Bellucci υπήρξε το πρόσωπο μιας σειράς προϊόντων της Dior. Το 2012 έγινε το νέο πρόσωπο των Dolce & Gabbana, ενώ τη διαχείριση της καριέρα της ως μοντέλο στη Νέα Υόρκη ανέλαβε το πρακτορείο μοντέλων της Elite. Επιπλέον, η Bellucci είχε υπογράψει συμβόλαια με διάφορα πρακτορεία μοντέλων στην Ευρώπη, όπως το D’management Group στο Μιλάνο, και το Storm Model Management στο Λονδίνο. Τέλος, το 2016 πόζαρε για το περιοδικό GQ στην πατρίδα της, την Ιταλία.\nΗ καριέρα της ως ηθοποιός ξεκίνησε στις αρχές της δεκαετίας του 1990. Έπαιξε μερικούς δευτερεύοντες ρόλους σε ταινίες, όπως το La Riffa (1991) και στο Dracula του Bram Stoker (1992), στην οποία έπαιξε μια από τις νύφες του Δράκουλα. Σε πρόσφατη συνέντευξη της είπε για αυτή την εμπειρία:\nΈπαιξα μία από τις νύφες του Δράκουλα. Ήταν μια στιγμή, αλλά έπρεπε να πάω στο L.A. Νομίζω ότι το όνειρό μου, ήταν πάντοτε να είμαι ηθοποιός, αλλά ερχόμουν από ένα μέρος, όπου ο κινηματογράφος ήταν τόσο μακριά από μένα. Με τον Coppola δε συναντήθηκαμε ποτέ πρόσωπο με πρόσωπο, παρότι επιλέχτηκα για αυτό το μικρό ρόλο στην ταινία του. Συναντηθήκαμε 25 χρόνια αργότερα, στα βραβεία Golden Globe, όπου η ταινία μου Mozart in the Jungle κέρδισε ένα βραβείο. Είπε, Γεια σου! Πρέπει να μου δώσεις κάτι, επειδή είμαι αυτός που σε ανακαλύψε»\nΤο 1996 προτάθηκε για το βραβείο César Καλύτερης Ηθοποιού για το ρόλο της Lisa στο The Apartment, γεγονός το οποίο ενίσχυσε τη θέση της στο επάγγελμα. Έγινε γνωστή και ιδιαίτερα δημοφιλής παγκοσμίως, παίζοντας ρόλους σε ταινίες όπως: Malena (2000), Brotherhood of the Wolf (2001), Under Suspicion (2000) και Irreversible (2002). Επίσης, πήρε μέρος και πρωταγωνίστησε σε πολλές ακόμα ταινίες στην Ευρώπη και το Χόλιγουντ, όπως: Tears of the Sun (2003), The Matrix Reloaded (2003), The Passion of the Christ (2004), The Brothers Grimm (2005), Le Deuxième souffle Shoot ‘Em Up (2007), Don’t Look Back (2009), και The Sorcerer’s Apprentice (2010).\nΗ Bellucci έδωσε τη φωνή της για γαλλικά και ιταλικά φιλμ, έπαιξε στο Shoot ‘Em Up (2007), έκανε την Kaileena (φωνή) στο video game Prince of Persia: Warrior Within, και τη φωνή του Cappy για τη γαλλική έκδοση της κινούμενης κινηματογραφικής ταινίας Robots του 2005. Το περιοδικό Empire την επέλεξε ως την 21η στον κατάλογο των πιο σέξι 25 χαρακτήρων γυναικών στον κινηματογράφο, για το ρόλο της Persephone στη σειρά Matrix. Ομοίως, η Nettavisen δήλωσε το 2009, ότι ο ρόλος της Persephone χαρακτήρισε την Bellucci ως μια από τις 25 πιο σέξι γυναίκες όλων των εποχών. Στο 50 της έγινε το μεγαλύτερο κορίτσι του Bond, που υπήρξε ποτέ στο franchise των ταινιών James Bond, παίζοντας την Lucia Sciarra, στο Spectre (2015).\nΦωτογράφιση για το περιοδικό Vanity Fair.\nΠαντρεύτηκε το φωτογράφο μόδας Claudio Carlos Basso το 1994. Ήταν, επίσης παντρεμένη με τον ηθοποιό Βενσάν Κασέλ, ο οποίος έχει εμφανιστεί σε πολλές ταινίες μαζί της και έχει δύο κόρες, την Deva (γεννημένη στις 12 Σεπτεμβρίου του 2004) και την Leonie (γεννημενη στις 21 Μαϊου 2010).\nΤο 2004, ενώ ήταν έγκυος στη μεγαλύτερη κόρη της, πόζαρε γυμνή στην ιταλική έκδοση του περιοδικού Vanity Fair, για να δείξει την αντίθεσή της στην απαγόρευση -από την ιταλική νομοθεσία- της δωρεάς σπέρματος. Τον Απρίλιο του 2010 πόζαρε για ακόμα μια φορά στο ίδιο περιοδικό, ούσα ημίγυμνη, ενώ ήταν έγκυος στη δεύτερη της κόρη.\nΑκολουθεί ένα βίντεο αφιέρωμα της Monica Bellucci, το οποίο αφορά ολόκληρη τη ζωή της, από την ηλικία του ενός έτους, μέχρι σήμερα.\n25 Ιουνίου 2019 Από Φωτεινή Μακρή


ΙΣΧΥΣ (Ischys): Η Ρωσία επιτίθεται στη Δύση.\nΗ Ρωσία επιτίθεται στη Δύση.\nΣΧΟΛΙΟ "ΙΣΧΥΣ": Ο ΣΩΣΤΟΣ ΤΙΤΛΟΣ ΘΑ ΕΠΡΕΠΕ ΝΑ ΕΙΝΑΙ Η ΡΩΣΙΑ ΑΝΤΕΠΙΤΙΘΕΤΑΙ ΣΤΗ ΔΥΣΗ ΜΕΤΑ ΠΟΥ Η ΔΥΣΗ ΑΠΟΦΑΣΙΣΕ ΝΑ ΤΗΣ ΕΠΙΤΕΘΕΙ ΝΑ ΤΗΝ ΠΕΡΙΟΡΙΣΕΙ ΚΑΙ ΠΕΡΙΚΥΚΛΩΣΕΙ. ΠΩΣ ΤΟ ΕΚΑΝΕ ΑΥΤΟ Η ΔΥΣΗ; ΑΠΟΦΑΣΙΣΕ ΝΑ ΕΙΣΑΓΕΙ ΣΤΟ ΝΑΤΟ ΣΥΝΟΡΕΥΟΥΣΕΣ ΜΕ ΤΗΝ ΡΩΣΙΑ ΧΩΡΕΣ ΚΑΙ ΝΑ ΤΟΠΟΘΕΤΗΣΕΙ ΕΠΙ ΑΥΤΩΝ ΤΩΝ ΧΩΡΩΝ, ΟΠΛΑ, ΣΤΡΑΤΕΥΜΑΤΑ ΚΑΙ ΣΥΣΚΕΥΕΣ ΠΑΡΑΚΟΛΟΥΘΗΣΗΣ ΚΑΙ ΕΛΕΓΧΟΥ. Η ΡΩΣΙΑ ΕΠΕΛΕΞΕ ΝΑ ΑΝΤΙΔΡΑΣΕΙ ΜΕ ΠΡΑΓΜΑΤΙΚΑ ΠΟΛΥ ΗΠΙΟ ΤΡΟΠΟ.\nΤΟ ΠΑΡΑΚΑΤΩ ΑΡΘΡΟ ΑΦΟΡΑ ΑΚΡΙΒΩΣ ΑΥΤΕΣ ΤΙΣ ΕΠΙΘΕΣΕΙΣ ΚΑΤΑ ΤΟΥΣ ΑΡΘΡΟΓΡΑΦΟΥΣ. ΟΙ ΜΙΣΕΣ ΚΑΙ ΠΑΡΑΠΑΝΩ ΠΟΥ ΑΝΑΦΕΡΟΥΝ ΔΕΝ ΕΙΝΑΙ ΕΠΙΘΕΣΕΙΣ ή ΑΝ ΗΤΑΝ ΕΠΙΘΕΣΕΙΣ ΔΕΝ ΕΥΘΥΝΕΤΑΙ Η ΡΩΣΙΑ ΓΙΑ ΑΥΤΕΣ. ΑΠΟ ΤΙΣ ΥΠΟΛΟΙΠΕΣ ΜΙΣΕΣ ΕΛΑΧΙΣΤΕΣ ΜΠΟΡΟΥΝ ΝΑ ΧΡΕΩΘΟΥΝ ΣΤΗΝ ΡΩΣΙΑ ΤΟ ΚΡΑΤΟΣ, ΑΛΛΑ ΝΑΙ ΔΙΕΝΕΡΓΗΘΗΣΑΝ ΑΠΟ ΡΩΣΟΥΣ. ΤΟ ΑΡΘΡΟ ΔΛΔ ΕΙΝΑΙ ΗΜΙΑΛΗΘΕΣ. ΑΠΟΦΑΣΙΣΑΜΕ ΝΑ ΤΟ ΑΝΑΠΑΡΑΓΟΥΜΕ ΑΚΡΙΒΩΣ ΓΙΑ ΝΑ ΚΑΤΑΛΑΒΟΥΝΝ ΟΛΟΙ ΠΟΙΟΥΣ ΤΡΟΠΟΥΣ ΧΡΗΣΙΜΟΠΟΙΕΙ ΤΟ ΔΙΕΘΝΙΣΤΙΚΟ ΚΑΤΕΣΤΗΜΕΝΟ ΩΣ ΤΕΛΕΥΤΑΙΟΥΣ ΣΠΑΣΜΟΥΣ ΠΡΙΝ ΤΗΝ ΟΡΙΣΤΙΚΗ ΑΠΟΚΑΘΗΛΩΣΗ ΤΟΥ, ΩΣΤΕ ΝΑ ΠΡΟΞΕΝΗΣΕΙ ΕΝΤΥΠΩΣΕΙΣ ΚΑΙ ΤΡΙΒΕΣ ΜΕΤΑΞΥ ΤΗΣ ΡΩΣΙΑΣ ΤΩΝ ΗΠΑ ΚΑΙ ΤΗΣ ΕΥΡΩΠΗΣ.\nΥ.Γ: ΟΙ ΑΝΑΦΟΡΕΣ ΣΤΗΝ ΕΛΛΑΔΑ ΔΕΝ ΚΑΤΑΝΟΟΥΜΕ ΠΩΣ ΛΟΓΙΖΟΝΤΑΙ ΚΑΝ ΩΣ ΕΠΙΘΕΣΕΙΣ. ΕΙΝΑΙ ΠΕΡΙΣΣΟΤΕΡΟ ΣΤΡΕΒΛΗ ΠΑΡΟΥΣΙΑΣΗ ΓΕΓΟΝΟΤΩΝ ΚΑΙ ΕΚΤΙΜΗΣΕΙΣ.\nΣτα πλαίσια αυτού του ρεπορτάζ, συγκεντρώσαμε και συνοψίζουμε παρακάτω μερικές από τις σημαντικότερες και πιο πρόσφατες περιπτώσεις ρωσικών κυβερνοεπιθέσεων και ρωσικής ανάμειξης σε δυτικές χώρες. Αν και κάθε ένα από αυτά τα περιστατικά από μόνο του μπορεί να μη φαίνεται εκτός των ορίων του συνηθισμένου παιχνιδιού της διεθνούς πολιτικής (και ένα από τα προβλήματα είναι ότι αναγκαστικά τα ΜΜΕ συνήθως παρουσιάζουν τέτοια περιστατικά μεμονωμένα), συγκεντρώνοντας όλα αυτά τα στοιχεία σαν κομμάτια ενός τεράστιου παζλ, σε συνδυασμό με τις συνεχείς προειδοποιήσεις δυτικών υπηρεσιών ασφαλείας και πληροφοριών, δημοσιογράφων, ειδικών και μετριοπαθών πολιτικών, δεν υπάρχει αμφιβολία ότι η Ρωσία έχει εμπλακεί σε μία στρατηγική εκστρατεία που σχεδιάστηκε και ξεκίνησε πριν από χρόνια. Παράλληλα, ενώ αυτός ο ακήρυκτος πόλεμος από μόνος του αποτελεί τεράστια πρόκληση για τις πολιτικές, κοινωνικές και λειτουργικές υποδομές των δυτικών χωρών, η μεγαλύτερη πρόκληση είναι το γεγονός ότι οι δυτικές κοινωνίες βρίσκονται σε φάση πόλωσης και απώλειας της προσοχής τους εξαιτίας εσωτερικών προβλημάτων (στα οποία είναι αναμεμειγμένα πολιτικά κόμματα και οργανισμοί που υποστηρίζονται από τη Ρωσία)· και ότι αυτοί που είτε αναλύουν είτε καλύπτουν δημοσιογραφικά αυτά τα θέματα αντιμετωπίζουν την απειλή ασύμμετρων επιθέσεων και δημόσιας κακοποίησης. Είναι τώρα σημαντικότερο από ποτέ οι κοινωνίες της Ευρώπης και των ΗΠΑ να αποκτήσουν επίγνωση των γεγονότων, και οι κυβερνήσεις τους να αναπτύξουν τα εργαλεία που θα τους επιτρέψουν να τις προστατέψουν.\nΚΑΤΗΓΟΡΙΕΣ ΘΕΜΑΤΩΝ: ΕΥΡΩΠΗ , Η.Π.Α , ΡΩΣΙΑ


Το περίεργο τρικ της Kim Kardashian για να εξαφανίσει την κυτταρίτιδα - Queen.gr\nΤο περίεργο τρικ της Kim Kardashian για να εξαφανίσει την κυτταρίτιδα\nΚαι η γνώμη του ειδικού....\nΜπορεί να είναι η Kim Kardashian και ό,τι αγγίζει να γίνεται χρυσός, όμως και η Kim έχει beauty προβλήματα σαν όλες εμάς (ιδιαίτερα τώρα που το καλοκαίρι ξεκίνησε και επισήμως)! Ο καλοκαιρινός εφιάλτης της-μας; Η κυτταρίτιδα!\nΗ τελευταία συμβουλή της μεγάλης Kim δεν αφορά – προς έκπληξή μας- κάποια τεχνική στο μακιγιάζ αλλά το τρικ που χρησιμοποιεί η ίδια προληπτικά, όπως αναφέρει, προκειμένου να μην υπάρχει ίχνος κυτταρίτιδας στο κορμί της και δε γινόταν να μη στη μεταφέρουμε επακριβώς...\nKim Kardashian: Πόση ώρα στ’ αλήθεια της παίρνει να ετοιμαστεί κάθε μέρα;\nΤι κάνει, λοιπόν;\nΗ γνωστή τηλεπερσόνα συνηθίζει να αναμειγνύει μία ποσότητα από λάδι σώματος με κρέμα σώματος (body lotion) και να την απλώνει στη στεγνή επιδερμίδα της λίγο πριν ξεκινήσει τη γυμναστική.\n«Εφαρμόζω το λάδι σώματος σε όλο το σώμα μου, γιατί έχω ακούσει πως αν το απλώσεις προτού να κάνεις ασκήσεις γυμναστικής, πραγματικά το δέρμα σου θα είναι πιο σφριγηλό και δεν δημιουργούνται ρυτίδες.» εξηγούσε χαρακτηριστικά σε ένα βίντεο που ανέβασε στο Snapchat.\nΤι γίνεται όμως στην πραγματικότητα; Το τρικ αυτό πραγματικά κάνει θαύματα; Τι λένε οι ειδικοί; Γιατί μπορεί το «καλογυαλισμένο» κορμί να είναι λαμπερό και sexy αλλά ο συνδυασμός με τον ιδρώτα και τη γυμναστική τι επιπτώσεις μπορεί να έχουν στην επιδερμίδα μας;\nΠριν εφαρμόσεις αυτό το τρικ πάνω σου... διάβασε προσεκτικά τη γνώμη της ειδικού, Jessica Weiser, M.D., από το New York Dermatology Group, έτσι όπως την δημοσίευσε το Αμερικάνικο Glamour!\n«Εφαρμόζοντας ένα προϊόν με ελαιώδη σύσταση λίγο πριν την προπόνηση πιθανότατα να αυξήσει την παραγωγή θερμότητας στο σώμα ενώ θα μπορούσε δυνητικά να φράξει τους πόρους και να οδηγήσει στην εμφάνιση ακμής. Συνήθως τα προϊόντα με έλαια εφαρμόζονται καλύτερα σε καθαρή, υγρή δέρμα προκειμένου να «παγιδεύσουν» την υγρασία και να «ενισχύσουν» τη διείσδυση των δραστικών συστατικών στην επιδερμίδα.»\nΩστόσο, αυτό δε σημαίνει πως θα πρέπει να αποφεύγεις τα body oils! Όταν χρησιμοποιούνται σωστά, τα έλαια μπορεί πραγματικά να βοηθήσουν την επιδερμίδα. «Μερικά περιέχουν ρετινόλη ως πρόσθετο συστατικό που βοηθά στην τόνωση της παραγωγής κολλαγόνου και θα μπορούσε να συμβάλει στη βελτίωση των λεπτών γραμμών και των ρυτίδων» εξηγεί η γιατρός.


Προ των πυλών της Πειραιώς ο Θεοχάρης - Συνάντηση με Μητσοτάκη - Aftodioikisi.gr\n18 Δεκεμβρίου 2018 - 12:24\nΣτη Νέα Δημοκρατία φαίνεται πως προσχωρεί ο ανεξάρτητος βουλευτής, Χάρης Θεοχάρης, ο οποίος συναντάται σήμερα στις 13:00 με τον πρόεδρο του κόμματος, Κυριάκο Μητσοτάκη.\nΣύμφωνα με πληροφορίες, μετά τη συνάντηση και σίγουρα πριν από τη «μάχη» των πολιτικών αρχηγών στη Βουλή για τον προϋπολογισμό, οι κ.κ. Μητσοτάκης και Θεοχάρης αναμένεται να επισφραγίσουν και επίσημα την ένταξη του βουλευτή στην ΚΟ της ΝΔ.\nΤα σενάρια περί προσχώρησής του στη ΝΔ τροφοδότησε ο ίδιος ο κ. Θεοχάρης, ο οποίος με συνέντευξή του στον Τύπο της Κυριακής είπε ότι είναι πολύ κοντά σε όσα εκφράζει ο Κυριάκος Μητσοτάκης.\n«Δεν σας κρύβω ότι όσα πιστεύω είναι πιο κοντά σε αυτά που προτείνει ο Κυριάκος Μητσοτάκης», είπε χαρακτηριστικά ο ανεξάρτητος βουλευτής.\nΥπενθυμίζεται ότι ο κ. Θεοχάρης είχε εκλεγεί το Σεπτέμβριο του 2015 στη Βουλή με το Ποτάμι και αποχώρησε από το κόμμα του Σταύρου Θεοδωράκη τον Απρίλιο του 2016, ενώ εκλέγεται στη Β’ περιφέρεια Αθηνών.


Το Καρπενήσι στην κορυφή του κόσμου | 975-fm.gr\nΥποβλήθηκε από manager την 19/06/17.\nΜία από τις τρεις κορυφαίες θέσεις διάκρισης κατέκτησε το Καρπενήσι στον Διεθνή Aρχιτεκτονικό Διαγωνισμό «UIAFriendlyandInclusiveSpacesAwards – Φιλικοί και Ανοιχτοί Χώροι σε όλους» που διεξάγεται κάθε τρία χρόνια από την «InternationalUnionofArchitects – Διεθνή Ένωση Αρχιτεκτόνων». Ο Δήμος Καρπενησίου απέσπασε βραβείο στον τομέα «PublicSpace- Δημόσιος Χώρος», συμμετέχοντας με το έργο της Ανάπλασης του εμπορικού του κέντρου.\nΗ βράβευση θα πραγματοποιηθεί στις 6 Σεπτεμβρίου 2017, στο «UIAAwardCeremony», στη Σεούλ κατά τη διάρκεια του 26ου Παγκοσμίου Συνεδρίου Αρχιτεκτόνων, όπου θα γίνει και παρουσίαση του έργου.\n«Δεν θα μπορούσα να περιγράψω τη συγκίνησή μου μέσα σε λίγα λόγια. Αυτό που θέλω να πω είναι ότι αυτό το έργο ξεκίνησε με ένα όραμα. Όραμα μικρό και τόσο μεγάλο. Να γίνει το Καρπενήσι αυθεντικός τόπος ζωής για όλους. Αυτό το όραμα δεν εμποδίζεται, δεν περιορίζεται. Με συνοδεύει και μας συνοδεύει όλους μέχρι και σήμερα, στην Περιφέρεια Στερεάς Ελλάδας. Αυτό το δρόμο αποφασίσαμε να ακολουθήσουμε και μοιάζει να είναι ο σωστός δρόμος. Της δημιουργίας, της προόδου. Ο δρόμος που οδηγεί μόνο μπροστά. Αυτό που ξεκίνησε από το Καρπενήσι απλώνεται σε ολόκληρη τη Στερεά και μόνο μία ευχή εκφράζω. Να εξαπλωθεί σε όλη την Ελλάδα. Να δείξουμε σε όλους ό,τι διαπρέπουμε, όχι μόνο γιατί αγαπάμε τον τόπο μας, αλλά και γιατί μπορούμε. Γιατί έχουμε την ικανότητα και τη γνώση να το κάνουμε. Γιατί δουλεύουμε όλοι μαζί. Να δείξουμε σε όλους ό,τι αξίζουμε σεβασμό, όχι μόνο για το παρελθόν μας, αλλά για την προοπτική και το μέλλον μας».


Προκόπης Παυλόπουλος – Παιχνιδια Διαπλοκης\nAll articles filed in Προκόπης Παυλόπουλος\nΡοή Ειδήσεων, newsfeatured,Η πρόταση Παυλόπουλου για την αντιμετώπιση του αδιεξόδου που δημιούργησε για την Ευρώπη το Συνταγματικό Δικ�,Προκόπης Παυλόπουλος,sliderLeave a Comment on Η πρόταση Παυλόπουλου για την αντιμετώπιση του αδιεξόδου που δημιούργησε για την Ευρώπη το Συνταγματικό Δικαστήριο της Γερμανίας.\nΣυνεχίστε την ανάγνωση του «Η πρόταση Παυλόπουλου για την αντιμετώπιση του αδιεξόδου που δημιούργησε για την Ευρώπη το Συνταγματικό Δικαστήριο της Γερμανίας.»\nΡοή Ειδήσεων, newsfeatured,Προκόπης Παυλόπουλος,Προκοπης Παυλόπουλος,Παρέμβαση του Προκόπη Παυλόπουλου για την εφαρμογή του Ευρωπαϊκού Δικαίου.,sliderLeave a Comment on Παρέμβαση του Προκόπη Παυλόπουλου για την εφαρμογή του Ευρωπαϊκού Δικαίου.\nΣυνεχίστε την ανάγνωση του «Παρέμβαση του Προκόπη Παυλόπουλου για την εφαρμογή του Ευρωπαϊκού Δικαίου.»\nBy: fileleftherosellin 3 Ιουνίου 2020\nΡοή Ειδήσεων, newsfeatured,Η πρώτη πανεπιστημιακή παρέμβαση του τέως ΠτΔ Προκόπη Παυλόπουλου.,Προκόπης Παυλόπουλος,Προκοπης Παυλόπουλος,sliderLeave a Comment on Η πρώτη πανεπιστημιακή παρέμβαση του τέως ΠτΔ Προκόπη Παυλόπουλου.\nΣυνεχίστε την ανάγνωση του «Η πρώτη πανεπιστημιακή παρέμβαση του τέως ΠτΔ Προκόπη Παυλόπουλου.»\nBy: Jennifer Jareau 25 Απριλίου 2019 26 Απριλίου 2019\nΧωρίς κατηγορίαfeatured,Προκόπης Παυλόπουλος,sliderLeave a Comment on Ο Πρόεδρος της Δημοκρατίας στον Πολιούχο της Αθήνας\nΜε κατάνυξη και παρουσία πλήθος πιστών τελέστηκε σήμερα η Ακολουθία των Παθών στον Ιερό Ναό του Αγίου Διονυσίου του Αρεοπαγίτου Πολιούχου των Αθηνών.\nΣυνεχίστε την ανάγνωση του «Ο Πρόεδρος της Δημοκρατίας στον Πολιούχο της Αθήνας»\nΚορυφαία στάση αντίστασης απέναντι στην φθορά χαρακτήρισε την ανάγνωση ο Προκοπης Παυλόπουλος.\nBy: Jennifer Jareau 16 Απριλίου 2019\nΧωρίς κατηγορίαfeatured,Προκόπης Παυλόπουλος,sliderLeave a Comment on Κορυφαία στάση αντίστασης απέναντι στην φθορά χαρακτήρισε την ανάγνωση ο Προκοπης Παυλόπουλος.\nΚορυφαία στάση αντίστασης απέναντι στην φθορά, ιδίως μάλιστα στους ταραγμένους και αβέβαιους καιρούς μας, χαρακτήρισε την ανάγνωση ο Πρόεδρος της Δημοκρατίας κ. Προκόπης Παυλόπουλος στον χαιρετισμό του κατά την εκδήλωση για «Το Μέλλον του Βιβλίου» που διοργανώνουν οι εκδόσεις Gutenberg στο Μέγαρο Μουσικής Αθηνών. Συνεχίστε την ανάγνωση του «Κορυφαία στάση αντίστασης απέναντι στην φθορά χαρακτήρισε την ανάγνωση ο Προκοπης Παυλόπουλος.»\nBy: patriotis 15 Απριλίου 2019\nΧωρίς κατηγορίαfeatured,Προκόπης Παυλόπουλος,sliderLeave a Comment on Παιχνίδια Εξουσίας Ο Τάκης Πικραμμένος, ο Ευάγγελος Βενιζέλος και ο Λουκάς Παπαδήμος.\nΣυνεχίστε την ανάγνωση του «Παιχνίδια Εξουσίας Ο Τάκης Πικραμμένος, ο Ευάγγελος Βενιζέλος και ο Λουκάς Παπαδήμος.»\nBy: Jennifer Jareau 14 Απριλίου 2019\nΧωρίς κατηγορίαfeatured,Προκόπης Παυλόπουλος,sliderLeave a Comment on Προκόπης Παυλόπουλος Δεν θα επιτρέψουμε σε κανένα να ξανακάνει την Ευρώπη μια «σκοτεινή ήπειρο».\nΣυνεχίστε την ανάγνωση του «Προκόπης Παυλόπουλος Δεν θα επιτρέψουμε σε κανένα να ξανακάνει την Ευρώπη μια «σκοτεινή ήπειρο».»


Η γραμμή του Οδοντωτού διατρέχει\nΧελμός topoguide: Η γραμμή του Οδοντωτού διατρέχει το φαράγγι του Βουραϊκού\nΗ κατασκευή του οδοντωτού σιδηροδρόμου αποφασίστηκε στα χρόνια της τρικουπικής διακυβέρνησης, στο πλαίσιο του μεγαλεπήβολου σχεδίου σιδηροδρομικής διασύνδεσης όλης της τότε Ελλάδας. Τη σημασία του έργου υποστήριξε ο φίλος του Τρικούπη και τοπικός πολιτευτής Ασημάκης Φωτήλας. Το έργο ήταν το πρώτο τέτοιου τύπου στην Ελλάδα και έμελλε να μην υπάρξει δεύτερο.\nΗ γραμμή σχεδιάστηκε και κατασκευάστηκε από γαλλική εταιρεία, ενώ συνέδραμαν και ιταλοί τεχνίτες, που είχαν ήδη αποκτήσει μεγάλη εμπειρία σε ανάλογα έργα στις Άλπεις. Το έργο τελείωσε το 1895 και τα εγκαίνια έγιναν την επόμενη χρονιά (10 Μαρτίου του 1896) με τη συμμετοχή του τότε βασιλιά. Η πρώτη μηχανή ήταν φυσικά ατμοκίνητη και σε κάθε στάση υπήρχαν υδατόπυργοι για την αναπλήρωση του νερού.\nΤο τεχνικό έργο\nΤο τεχνικό μέρος του έργου ήταν πολύ σημαντικό για τα δεδομένα της εποχής και παραμένει πολύ ενδιαφέρον και σήμερα. Το μήκος της διαδρομής είναι 22 χλμ, η υψομετριή διαφορά είναι 750 μ. (από υψ. 0μ στο Διακοπτό έως υψ. 750 μ. στα Καλάβρυτα) και το πλάτος της γραμμής είναι 0.75 μ., πολύ στενότερο δηλ. από των κανονικών σιδηροδρόμων.\nΗ μέγιστη κλίση στα τμήματα με απλή πρόσφυση είναι 3.3%, ενώ στα τμήματα με οδόντωση φτάνει τα 17.5%. Η ταχύτητα του οδοντωτού κυμαίνεται από 30 έως 40 χλμ/ώρα στην απλή γραμμή και 6-15 στα “δόντια”. Τα "δόντια" αποτελούνται από δύο παράλληλες σειρές με υστέρηση, ώστε να εξαλείφονται τα κενά ώσης στο διάστημα ανάμεσα στην απεμπλοκή ενός δοντιού και την εμπλοκή του επομένου.\nΗ πρώτη μικρή σήαραγγα της διαδρομής\nΗ διαδρομή έχει 13 τούνελ και αρκετές γέφυρες, ενώ έχει κατασκευαστεί μια μικρή παραλλαγή στο μέσον λόγω αστάθειας των βάθρων μιας γέφυρας. Οι Γάλλοι τεχνικοί είχαν προτείνει την ηλεκτροκίνηση της γραμμής με παραγωγή ηλεκτρικής ενέργειας από φράγματα που θα μπορούσαν να κατασκευάσουν μεταξύ 3ου και 15ου χιλιομέτρου, εκμεταλλευόμενοι τους αλλεπάλληλους καταρράκτες που δημιουργεί η ροή του ποταμού, πρόταση που δεν υλοποιήθηκε.\nΣήραγγα στα Στενά του Βουραϊκού\nΟ οδοντωτός εξυπηρέτησε τα υψίπεδα των Καλαβρύτων μέχρι το 1926, οπότε και ολοκληρώθηκαν τα έργα οδικής σύνδεσης της περιοχής με την Πάτρα μέσω Χαλανδρίτσας. Στη διάρκεια του 2ου Παγκοσμίου Πολέμου, οι γερμανοί εκτροχίασαν την παλιά μηχανή και κατέστρεψαν τις γραμμές. Μετά την κατοχή, έγιναν προτάσεις για αντικατάσταση του οδοντωτού με τελεφερίκ και κατασκευή υδροηλεκτρικού σταθμού μέσα στο φαράγγι. Τελικά, αποκαταστάθηκε η γραμμή στην αρχική της μορφή και ήρθαν νέα βαγόνια με πετρελαιοκίνητη μηχανή.\nΟ τερματικός σταθμός των Καλαβρύτων\nΧελμός topoguide: Ο τερματικός σταθμός των Καλαβρύτων\nΗ σύνδεση λειτουργεί και σήμερα στην αρχική της διαδρομή και αποτελεί έναν από τους κύριους πόλους έλξης της περιοχής αλλά και τον μοναδικό άξονα που διατρέχει τα εντυπωσιακά τοπία του φαραγγιού. Το μεγαλύτερο μέρος από το υλικό υποδομής (σήραγγες, γραμμές, κλειδιά, υδατόπυργοι, κτίρια) προέρχεται από την αρχική περίοδο λειτουργίας, όπως προδίδουν οι εξώγλυφες χρονολογίες πάνω στο μέταλλο ή την πέτρα. Άλλωστε η πρώτη ατμοκίνητη μηχανή στολίζει ακόμα το σταθμό του Διακοπτού.\nΗ διαδρομή ξεκινά από το σταθμό του ΟΣΕ στο Διακοπτό και διαρκεί μία ώρα μέχρι τα Καλάβρυτα. Το τραινάκι (συνήθως δύο μικρά βαγόνια με την ντηζελοηλεκτρική μονάδα στο κέντρο) διατρέχει το πρώτο ομαλό κομμάτι και αμέσως μπαίνει στο πρώτο στένεμα της χαράδρας, ανάμεσα σε εντυπωσιακούς κοκκινόχρωμους κροκαλοπαγείς τοίχους, διαβρωμένους από τον άνεμο και το νερό, με μεγάλα κοιλώματα τα οποία οι κτηνοτρόφοι έχουν εκμεταλλευτεί για να εγκαταστήσουν ιδιότυπα σπηλαιομαντριά. Περνάμε το πρώτο τούνελ και αμέσως μετά σε μικρό τοξωτό φορέα αντιστήριξης διακρίνουμε στο κλειδί του τόξου το οικόσημο των βασιλέων της Ελλάδας.\nΤο οικόσημο των βασιλέων της Ελλάδας στην πρώτη σήραγγα\nΜετά το πρώτο στένεμα μπαίνουμε σε ομαλή λεκάνη, όπου βρίσκεται και η στάση Νιαμάτων, που εξυπηρετούσε παλαιότερα τους μικρούς οικισμούς Νιάματα, Μακροχελιδού, Φακιμίσι και Μαντήλες, που απλώνονται στην ομαλή λεκάνη στα ανατολικά. Αμέσως μετά, η γραμμή δρασκελίζει το ποτάμι και μπαίνει με την χαρακτηριστική τεχνική της εμπλοκής με αργή ταχύτητα στο πρώτο από τα τρία τμήματα με “δόντια”.\nΠερνάμε μερικά μικρά τούνελ και ανάμεσα στα ανοίγματα μόλις που προλαβαίνει να διακρίνει κανείς, στην απέναντι όχθη, μεγάλη βραχοσκεπή με διαδοχικές σπηλαιώδεις αίθουσες. Σε μια από τις αίθουσες αυτές το σταλαγμιτικό υλικό έχει σχηματίσει όρθιες στήλες που μοιάζουν με παρατεταγμένες μορφές και έχουν παρομοιαστεί με σύνθεση δικαστηρίου («δικαστής», «εισαγγελέας» και «πρόεδρος»). Τα “δόντια” τελειώνουν στη στάση των Τριγγλιών, ενώ ήδη έχουμε περάσει στην ανατολική όχθη ("τριγγλιά" λέγονται οι μικρές πηγές που αναβλύζουν στο στηθαίο του παλιού αναλημματικού τοίχου).\nΗ θέση της παραλλαγής στο μέσον της διαδρομής\nΦτάνουμε στις Πόρτες, το πιό στενό σημείο της διαδρομή, όπου η γραμμή περνά ξανά στη δυτική όχθη και μπαίνει σε σήραγγα. Το τοπωνύμιο Πόρτες αναφέρεται στις μεγάλες σιδερένιες πόρτες που έκλειναν τη σήραγγα της θέσης, για να αποτρέπουν τους ντόπιους και τα κοπάδια να χρησιμοποιούν τη γραμμή ως άξονα διέλευσης προς και από το Διακοφτό.\nΟ σταθμός Κάτω Ζαχλωρού-Μέγα Σπήλαιο\nΑκολουθεί ένα ακόμα τμήμα με “δόντια” και με ένα ακόμα απότομο σκαλί το τραίνο φτάνει στο σταθμό Μεγάλου Σπηλαίου, που στην πραγματικότητα βρίσκεται δίπλα στον οικισμό της Κάτω Ζαχλωρούς, όπου λειτουργούν όλο το χρόνο εστιατόρια, ξενοδοχείο και πωλητήριο. Από εδώ και πέρα η διαδρομή είναι ομαλή και το τραίνο αναπτύσει ταχύτητα, περνώντας από τη στάση της Κερπινής και διατρέχοντας τον ανοιχτό κάμπο των Καλαβρύτων για να καταλήξει στον ιστορικό σταθμό των Καλαβρύτων.\nΧελμός topoguide: Το τοπίο της διαδρομής\nΗ χαράδρα του Βουραϊκού είναι ένα από τα ομορφότερα φυσικά τοπία της Πελοποννήσου. Ο σχηματισμός προστατεύεται στο πλαίσιο του Γεωπάρκου Χελμού-Βουραϊκού.\nΤο μεγαλύτερο μέρος της χαράδρας του Βουραϊκού έχει διανοιχτεί σε μια τεράστια κροκαλοπαγή μάζα. Το κροκαλοπαγές πέτρωμα είναι προϊόν μηχανικής αποσάθρωσης μητρικών υλικών ιζηματογενούς προέλευσης που έχουν ήδη σχηματίσει κροκάλες.\nΠλακώδεις ασβεστόλιθοι στη θέση Σιφώνι\nΚάτω από τα κροκαλοπαγή του Βουραϊκού βρίσκεται το παχύ ασβεστολιθικό υπόβαθρο της ζώνης Ωλονού-Πίνδου. Επιφανειακά συναντάμε κατά θέσεις πλακώδεις ασβεστόλιθους με ενδιάμεσες πυριτικές στρώσεις.\nΜερικές φορές το ανθρακικό ασβέστιο αποτίθεται γύρω από φυτικά μέρη (πχ. κλαδιά). Μετά την αποσύνθεσή τους, τα οργανικά συστατικά απομακρύνονται και αφήνουν στο βασικό πέτρωμα ένα πλέγμα εμφανών ασυνεχειών, με χαρακτηριστική πορώδη υφή. Η μορφή αυτή ανθρακικού σχηματισμού λέγεται τραβερτίνης. Στο Βουραϊκό μια μικρή εμφάνιση τραβερτίνη έχει επισημανθεί με σχετική πινακίδα του Γεωπάρκου Χελμού-Βουραϊκού.\nΧελμός topoguide: Τα Δικαστήρια\nΜια σειρά σταλαγμίτες μέσα σε ανοιχτό σπήλαιο, σε μεγάλο ασβεστολιθικό όγκο, αντίκρυ από τη γραμμή του τραίνου, έχει "αναγνωριστεί" ως αίθουσα δικαστηρίου, με ιστάμενους δικαστές και μάρτυρες. Κοντά στα "Δικαστήρια", μια παρόμοια αλλά μικρότερη σύνθεση λέγεται "Μικρά δικαστήρια".\nΤο φαράγγι του Βουραϊκού παρουσιάζει ιδαίτερο χλωριδικό ενδιαφέρον, καθώς φιλοξενεί στα κάθετα τοιχώματά του φυτοκοινωνίες χαρακτηριστικές των χαμηλού υψομέτρου βραχωδών βιοτόπων της ανατολικής Μεσογείου, μαζί με πολλά σπάνια είδη.\nΑπό τα σπανιότερα είδη αξίζει να αναφέρουμε το τοπικό ενδημικό Achillea umbelata ssp monocephala, την ενδημική των βουνών της βόρειας Πελοποννήσου Aurinia moreana (που αλλού συναντάται σε μεγαλύτερα υψόμετρα), την Asperula arcadiensis (ενδημικό του Χελμού, της Ζήρειας και της Γκιώνας) και τα σπάνια Peucedanum achaicum, Stachys parolinii και Campanula topaliana.\nΟρισμένα από τα πιο χαρακτηριστικά φυτά που συναντούμε στην κορύφωση της εαρινής περιόδου κατά μήκος της διαδρομής διάσχισης του φαραγγιού είναι η Alkanna methanaea, η Anthyllis vulneraria, οι καμπανούλες Campanula versicolor, Campanula ramosissima και Campanula topaliana, το Cerinthe retorta, η Petrorhagia dubia, το Arum italicum, οι κέντρανθοι Centranthus ruber και Centranthus calcitrapae, η Ephedra fragilis ssp campylopoda, το Linum pubescens, τα όνοσμα Onosma frutescens και Onosma erecta, η Onobrychis ebenoides, το Orobanche pubescens, η παπαρούνα Papaver apulum, η Silene italica και οι ορχιδέες Cephalanthera longifolia, Ophrys mammosa, Ophrys delphinensis, Ophrys spruneri και Serapias parviflora.\nΠαλαιότερα λημέρι μεγάλων αρπακτικών, όπως όρνια και χρυσαετοί, το φαράγγι του Βουραϊκού σήμερα φιλοξενεί πολλά μικρότερα αρπακτικά και άλλα πουλιά που φωλιάζουν σε κάθετους βράχους. Μια ενδιαφέρουσα ποικιλία ερπετών και αμφιβίων, καθώς και αρκετά είδη σαυρών, ανάμεσα στα οποία και ενδημικές σαύρες της Πελοποννήσου, συμπληρώνουν την εικόνα. Στα θηλαστικά θα συναντήσουμε όλο το εύρος των τετράποδων ζώων της ευρύτερης περιοχής.\nΚατεβαίνοντας το Ε4 από τη Ζαχλωρού προς το Διακοπτό\nΤο φαράγγι του Βουραϊκού διατρέχεται από το βορειότερο σκέλος του Ε4 στην Πελοπόννησο. Όλη η διαδρομή ακολουθεί τη γραμμή του Οδοντωτού, μπαίνει στις σήραγγες και χρησιμοποιεί τις γέφυρες. Στους μικρούς σταθμούς, βρίσκουμε συνήθως πηγές, ενώ οι ταβέρνες και οι άλλες υποδομές της Ζαχλωρούς μπορούν να εξυπηρετήσουν μια ενδιάμεση στάση.\nΣτοιχεία για τον Οδοντωτό σιδηρόδρομο Καλαβρύτων περιλαμβάνονται στην εφαρμογή Χελμός topoguide.


ΠΑΙΔΙΚΑ ΧΑΜΟΓΕΛΑ: ΧΡΙΣΤΟΥΓΕΝΝΙΑΤΙΚΑ ΛΑΜΠΑΚΙΑ\nΤα Χριστούγεννα συνηθίζουμε να στολίζουμε το σπίτι μας και το χριστουγεννιάτικο δέντρο με λαμπάκια. Τα λαμπάκια και η φωτιά στο τζάκι που ανάβουμε αυτές τις μέρες, συμβολίζουν τη ζωή και τη ζεστασιά καταμεσής του κρύου και σκοτεινού χειμώνα. Τι πιο όμορφο θέαμα από ένα λαμπερό και πολύχρωμο χριστουγεννιάτικο έλατο!\nΤο στόλισμα του χριστουγεννιάτικου δέντρου είναι ένα οικογενειακό γεγονός. Τα λαμπάκια, τα στολίδια και το άστρο στην κορυφή του δέντρου εξυμνούν την ομορφιά του έλατου και γεμίζουν την ατμόσφαιρα με ζεστασιά, αγάπη και ευτυχία, τρεις συμβολικές έννοιες για τις γιορτινές αυτές μέρες. Εκτός από το χριστουγεννιάτικο δέντρο, όμως, και το εσωτερικό του σπιτιού, τα λαμπάκια στολίζονται και φέγγουν παντού. Από τα μπαλκόνια μας, μέχρι τους δρόμους, τις βιτρίνες των καταστημάτων, τα εστιατόρια και τα εμπορικά κέντρα.\nΑΠΟ ΠΟΥ ΠΡΟΕΡΧΕΤΑΙ ΤΟ ΕΘΙΜΟ ΤΟΥ ΣΤΟΛΙΣΜΟΥ;\nΟ στολισμός του χριστουγεννιάτικου δέντρου έχει τις ρίζες του στις παλιές παραδόσεις. Οι μπάλες συμβολίζουν το μήλο του προπατορικού αμαρτήματος, τα λαμπάκια και τα κεριά είναι αρχαία σύμβολα του θριάμβου της άνοιξης επί του σκότους του χειμώνα, αλλά και του φωτός, που έφερε ο Χριστός στις ζωές των ανθρώπων.\nΤα πρώτα χριστουγεννιάτικα δέντρα στολίζονταν με κεριά. Με το πέρασμα των χρόνων τη θέση των κεριών πήραν λάμπες, που έπαιρναν μέσα κερί ή μεταλλικά φανάρια με μικρά φυτίλια και κρεμόντουσαν από τα κλαδιά, σαν στολίδια. Με την ανακάλυψη του ηλεκτρικού ρεύματος, όμως, οι άνθρωποι χρησιμοποίησαν κόκκινα, άσπρα και μπλε λαμπάκια που αναβόσβηναν και φώτιζαν τις χριστουγεννιάτικες γιορτές τους.\nΕΤΙΚΕΤΕΣ: ΗΘΗ/ΕΘΙΜΑ/ΠΑΡΑΔΟΣΕΙΣ, ΧΡΙΣΤΟΥΓΕΝΝΑ/ΠΡΩΤΟΧΡΟΝΙΑ/ΦΩΤΑ\nfotolabida1 Τετάρτη, 14 Δεκεμβρίου, 2011\nΠΟΛΥ ΟΜΟΡΦΕΣ ΚΑΙ ΧΡΗΣΙΜΕΣ ΠΛΗΡΟΦΟΡΙΕΣ ΓΙΑ ΤΑ ΧΡΙΣΤΟΥΓΕΝΝΙΑΤΙΚΑ ΣΤΟΛΙΔΙΑ!!!!\nΒάσω - Οι ιστορίες της μαμάς μου Τετάρτη, 14 Δεκεμβρίου, 2011\nΠολύ ωραίες πληροφορίες!\nΜΑΡΙΑ ΥΦΑΝΤΗ Τετάρτη, 14 Δεκεμβρίου, 2011\nΠΟΛΥ ΧΡΗΣΙΜΕΣ ΠΛΗΡΟΦΟΡΙΕΣ ΓΙΑ ΤΑ ΧΡΙΣΤΟΥΓΕΝΝΙΑΤΙΚΑ ΛΑΜΠΑΚΙΑ. ΣΤΟ ΧΩΡΙΟ ΜΟΥ Ο ΠΑΠΠΟΥΣ ΚΑΙ Η ΓΙΑΓΙΑ ΜΟΥ ΚΑΘΕ ΧΡΟΝΟ ΣΤΟΛΙΖΟΥΝ ΕΞΩ ΣΤΗΝ ΑΥΛΗ ΕΝΑ ΑΛΗΘΙΝΟ ΕΛΑΤΟ ΚΑΙ ΜΕ ΤΑ ΠΟΛΥΧΡΩΜΑ ΛΑΜΠΑΚΙΑ ΠΟΥ ΒΑΖΟΥΝ ΕΙΝΑΙ ΠΟΛΥ ΟΜΟΡΦΟ!!!\nΠAΥΛOΣ NTAIKOB Τετάρτη, 14 Δεκεμβρίου, 2011\nΚυριε αυτη η αναρτηση εχει πολλες χρησιμες πληροφοριες επισης κυριε εμεις στο μπαλκονι του σπιτιου μας εχουμε βαλει λαμπακια!!!\nΓιωργος Ραπουσης Τετάρτη, 14 Δεκεμβρίου, 2011\nκυριε τελειο το δεντρο και οι πληροφοριες και μπραβο σας\nΠαντελής Τετάρτη, 14 Δεκεμβρίου, 2011\nΣυμφωνώ απολύτως μ' εσένα αγαπητή fotolabida1.\nΒλαντι Τετάρτη, 14 Δεκεμβρίου, 2011\nΩραιο το δεντρο!Πολυ καλες πληροφοριες για τα Χριστουγεννα κυριε!\nΦΙΛΙΠΠΟΣ Πέμπτη, 15 Δεκεμβρίου, 2011\nΚΥΡΙΕ ΑΥΤΟ ΤΟ ΚΕΙΜΕΝΟ ΗΤΑΝ ΦΑΝΤΑΣΤΙΚΟ.ΦΙΛΙΠΠΟΣ.\nΝΙΚΟΣ ΑΡΓΥΡΑΚΗΣ Πέμπτη, 15 Δεκεμβρίου, 2011\nΠΟΛΥ ΧΡΗΣΙΜΕΣ ΚΑΙ ΕΝΔΙΑΦΕΡΟΥΣΕΣ ΠΛΗΡΟΦΟΡΙΕΣ ΚΥΡΙΕ.\nΜΑΡΙΑ ΣΙΛΙΑ Πέμπτη, 15 Δεκεμβρίου, 2011\nΣΥΜΦΩΝΩ ΑΠΟΛΥΤΩΣ ΜΕ ΤΗΝ ΜΑΡΙΑ\nΝΤΕΝΙΣΑ ΜΙΡΟΝ Παρασκευή, 16 Δεκεμβρίου, 2011\nΣΥΜΦΩΝΩ ΜΕ ΤΗΝ ΜΑΡΙΑ. ΟΧΙ ΜΟΝΟ ΩΡΑΙΕΣ ΠΛΗΡΟΦΟΡΙΕΣ ΑΛΛΑ ΚΑΙ ΠΟΛΥ ΣΗΜΑΝΤΙΚΕΣ ΓΙΑ ΤΑ ΧΡΙΣΤΟΥΓΕΝΝΑ!!!\nΣοφία Κουτσιά Παρασκευή, 16 Δεκεμβρίου, 2011\nΝικος Γαβαλας Παρασκευή, 16 Δεκεμβρίου, 2011\nΚυριε εγω συμφωνω με τον Παυλο...\nΓΙΑΝΝΗΣ Παρασκευή, 16 Δεκεμβρίου, 2011\nΚΥΡΙΕ ΣΥΜΦΩΝΩ ΜΕ ΤΟΝ ΠΑΥΛΟ ΟΤΙ ΑΥΤΕΣ ΟΙ ΠΛΗΡΟΦΟΡΙΕΣ ΕΙΝΑΙ ΠΟΛΥ ΧΡΗΣΗΜΕΣ!!!!!!!!!!\nΠΑΙΔΙΚΑ ΧΑΜΟΓΕΛΑ Σάββατο, 17 Δεκεμβρίου, 2011\nΑγαπημένες φίλες fotolabida1 και Βάσω, καλώς ορίσατε στα χριστουγεννιάτικα "ΠΑΙΔΙΚΑ ΧΑΜΟΓΕΛΑ"! Τα λαμπάκια στολίζουν πανέμορφα κάθε μουντή γωνιά και δίνουν πνοή στις χριστουγεννιάτικες στιγμές μας. Ας ζήσουμε το όνειρο, όσο περισσότερο μπορούμε...\nΌ,τι καλύτερο σας εύχομαι, να περάσετε όμορφα τις άγιες αυτές ημέρες!\nΑΘΗΝΑ ΚΑΤΣΑΓΑΝΝΗ Τρίτη, 20 Δεκεμβρίου, 2011\nΚΥΡΙΕ ΠΟΛΥ ΩΡΑΙΕΣ ΠΛΗΡΟΦΟΡΙΕΣ ΓΙΑ ΤΑ ΧΡΙΣΤΟΥΓΕΝΝΙΑΤΙΚΑ ΛΑΜΠΑΚΙΑ!!!\nΘΟΔΩΡΗΣ /ΑΧΜΕΝΤ Τετάρτη, 21 Δεκεμβρίου, 2011\nΠΟΛΥ ΩΡΑΙΕΣ ΠΛΗΡΟΦΟΡΙΕΣ\nΜπέττυ Αποσπόρη Τρίτη, 08 Δεκεμβρίου, 2015\nΕπιτέλους ΧΡΙΣΤΟΥΓΕΝΝΑ !!!!!!!!!!!!!!!!!\nΠΑΙΔΙΚΑ ΧΑΜΟΓΕΛΑ (Αντώνης Κρασάκης) Τρίτη, 08 Δεκεμβρίου, 2015\nΑγαπημένοι μου μαθητές και φίλοι, στολίστε τα χριστουγεννιάτικα, πολύχρωμα λαμπάκια σας και φωτίστε το δέντρο και τις όμορφες γωνιές του σπιτιού σας. Θα γίνουν μαγικές!!!\nΠΟΙΗΜΑΤΑ ΓΙΑ ΤΟΝ ΠΑΠΠΟΥ ΚΑΙ ΤΗ ΓΙΑΓΙΑ\nΣΤΗ ΓΙΑΓΙΑ ΜΟΥ ΜΕ ΑΓΑΠΗ Μεγάλωσα στα χέρια σου στην αγκαλιά σου τη ζεστή, γιαγιάκα μου, δεν σε ξεχνώ, σε αγαπώ πολύ. Με...


Βενζινοκίνητο Χλοοκοπτικό John Deere R43S - grigorioutools.gr\nΑρχική / Περιποίηση Κήπου>Μηχανές Γκαζόν-Χλοοκοπτικά>Μηχανές Γκαζόν>Βενζινοκίνητο Χλοοκοπτικό John Deere R43S\nΧλοοοπτικό deck από αλουμινιο\nΕύκολη εκκίνηση χάρη στο σύστημα Ready Start με αυτόματο τσοκ\nΣταθερή εμπρός ταχύτητα 3,6 km/h\nΠλάτος κοπής χλοοκοπτικού: 43 cm\nΙσχύς κινητήρα: 2,4 kW στις 2.800 σ.α.λ.\nΚινητήρας: Briggs n’ Stratton\nΎψος κοπής: 15-80 mm\nΚωδικός Προϊόντος John Deere R43S\n1 009,36 € με Φ.Π.Α\nΒενζινοκίνητη Χλοοκοπτική Μηχανή John Deere R43S\nΑν δεν σας αρέσουν πολύπλοκες μηχανές κουρέματος, θα λατρέψετε την John Deere R43S. Με την εξαιρετική τους απόδοση και τις προηγμένες λειτουργίες, οι έλεγχοι έχουν ως σκοπό να είναι απλό στη χρήση\nΗ R43S διαθέτει TurboStar Σύστημα για τέλειο φινίρισμα.\nΤο σύστημα του κινητήρα READYSTART® επιτρέπει την απλή εκκίνηση της με το σχοινί.\nTURBOSTAR ΣΥΛΛΟΓΉ ™ : Το αποκλειστικό σύστημα TurboStar ™ εξασφαλίζει μέγιστη απόδοση της συλλογής κατά τη διάρκεια της λειτουργίας, ιδιαίτερα όταν χρησιμοποιούνται χαμηλότερα ύψη κοπής. Αυτό συμβαίνει επειδή το σασί διαθέτει ενσωματωμένο ανεμιστήρα που δημιουργεί πρόσθετη ροή αέρα πέρα και πάνω από τη λεπίδα. Αυτή η πρόσθετη ροή αέρα δημιουργεί μια ισχυρή επίδραση κενού που τροφοδοτεί το κομμένο γκαζόν αποτελεσματικά στον σάκο συλλογής για ένα τέλειο κόψιμο.\nDECK ΑΛΟΥΜΙΝΙΟΥ: Το σύστημα κουρέματος είναι κατασκευασμένο από χυτό αλουμίνιο για ισχυρή και μακράς διάρκειας απόδοση. Μαζί με την υψηλή ποιότητα της βαφής αυτό διασφαλίζει ότι δεν θα σκουριάσει ποτέ.\nΧΕΙΡΟΛΑΒΗ: Για να βοηθήσει με την άρση της μηχανής, μια convient λαβή μεταφοράς είναι ενσωματωμένη στο μπροστινό μέρος. Μαζί με μια λαβή μεταφοράς πίσω από τον κινητήρα, γεγονός που καθιστά τη μεταφορά ή την αποθήκευση ιδιαίτερα εύκολη.\nΠΡΟΣΑΡΜΟΓΗ ΥΨΟΥΣ ΚΟΠΗΣ: Η αλλαγή του ύψους κοπής είναι τόσο απλή με μια λειτουργία κεντρικού προσαρμογέα. Επιλέξτε το επιθυμητό ύψος με ένα μόνο μοχλό ο οποίος αλλάζει αυτόματα στο απαιτούμενο ύψος.\nΡΥΘΜΙΖΟΜΕΝΟ ΤΙΜΟΝΙ: Το τιμόνι μπορεί να ρυθμιστεί σε διαφορετικές θέσεις για να επιτρέπει την άνετη λειτουργία. Επιτρέπει επίσης να αναδιπλώνονται για την αποθήκευση ή τη μεταφορά του μηχανήματος.\nΗ ΤΕΛΕΙΑ ΚΟΠΗ: Ένα καλά ισορροπημένο χλοοκοπτικό, με σασί από χυτό αλουμίνιο, εύκολο χειρισμό και συλλογή Turbostar παρέχουν μια τέλεια κοπή κάθε φορά.\nΚΑΔΟΣ ΣΥΛΛΟΓΗΣ: Ένας ελαφρύς υφασμάτινος σάκος συλλογής χορτου\nREADYSTART: Το σύστημα του κινητήρα READYSTART® επιτρέπει την απλή εκκίνηση με το σχοινί\nSINGLE SPEED: Ένα ενιαίο σύστημα κίνησης με σταθερή εμπρός ταχύτητα, σημαίνει ότι το χλοοκοπτικό είναι εύκολο στη χρήση και δεν απαιτείται ιδιαίτερη προσπάθεια.\nΤΡΟΧΟΙ: Οι Ανθεκτικοί τροχοί οι οποία διαθέτουν ρουλεμάν, εξασφαλίζουν την ομαλή λειτουργία της μηχανής,. Επίσης, είναι κλειστού τύπου, και δεν επιτρέπει την συσσώρευση κομμένου γκαζόν στους τροχούς.\nΣΥΣΤΗΜΑ MULCHING: Μετατρέψτε εύκολα την χλοοκοπτική σας μηχανή, αντί να συλλέγει το κομμένο γκαζόν στον κάδο, να το πολτοποιεί και να το διοχετεύει πίσω στον κήπο δημιουργώντας ένα λεπτό προστατευτικό στρώμα.


ΠΑΟΚ - ΒΕΡΟΙΑ 2017 στον 35ο τελικό, το 50-50 και το δώρο γενεθλίων...στον Τέο Παυλίδη - Εφημερίδα ΛΑΟΣ Βέροια Ημαθίας\nΠΑΟΚ - ΒΕΡΟΙΑ 2017 στον 35ο τελικό, το 50-50 και το δώρο γενεθλίων...στον Τέο Παυλίδη\n10 Μαι 2021 13:16\nΣτις 20.15 ( απευθείας μετάδοση από την ΕΡΤ 3 ) θα γίνει απόψε στο ΔΑΚ Κορυδαλλού ο 35ος τελικός του Κυπέλλου Ελλάδος Γυναικών, ανάμεσα στον ΠΑΟΚ και την Βέροια 2017.\nΔιαιτητές θα είναι οι Παπαματθαίου-Χρηστίδη.\nΟ προπονητής του ΠΑΟΚ Δημήτρης Πελεκίδης δήλωσε:\n'' Το ματς με τη Βέροια είναι 50-50, ανοιχτό παιχνίδι. Η ομάδα που θα είναι πιο πειθαρχημένη και θα κάνει τα λιγότερα λάθη θα πάρει τον τελικό. Παρόλο που παίξαμε δύο παρατάσεις θα είμαστε όπως πρέπει θα κάνουμε ότι είναι δυνατό για να πάρουμε το Κύπελλο ''.\nΑπό την πλευρά του, ο προπονητής της Βέροιας 2017 Τεό Παυλίδης, επεσήμανε:\n'' Πετύχαμε τον στόχο μας που ήταν ο τελικός, αυτή η Δευτέρα είναι μία άλλη μέρα. Θέλουμε να το χαρούμε. Θα κάνουμε το καλύτερο δυνατό ''.\nΑναμφίβολα, ο Τεό Παυλίδης θα θέλει ένα δώρο σήμερα από τις αθλήτριες του.\nΓια τα γενέθλια του...Τα 56, επίσης, είναι μία όμορφη ηλικία....\nΣημειώνεται ότι απέναντι στον ΠΑΟΚ θα βρεθούν οι πρώην αθλήτριες του Καμπόϊμ, Κωστοπούλου, Νούσια, Τζούρισιτς ενώ κόντρα στην Βέροια θα αγωνισθεί η Καραχαρίση, που έως πέρσι φορούσε τη φανέλα της.